1 юни, 2020 1 637 преглеждания Главна Новина / Интервю / СЪБИТИЯ\nНа нито едно друго място няма по-голям брой заразени с коронавирус, отколкото в САЩ. Никъде другаде вирусът не се оказа толкова смъртоносен. Близо 100 000 души са починали след заразяване с новия коронавирус. Това сочат данни на университета „Джонс Хопкинс”. Броят на заразените пък надхвърли 1,5 милиона.\nД-р Димитър Сираков е родом от с.Оборище. Вече 20 години живее в САЩ, от 11 години – със семейството си в щата Масачузетс. Като лекар той е на първа линия в помощ на хората в нужда в борбата с коронавируса.\nЕто какво сподели д-р Сираков за читателите на Oborishte.bg за предприетите мерки за справяне с пандемията в САЩ, за ситуацията в болницата, в която работи, наличието на достатъчно апарати за изкуствено дишане и предпазни средства.\n„Нещата тук се подобриха, но днес /28.05/ броят на починалите от COVID-19 в Америка минаха 100 000. Масачузетс е 4-ти по брой на заболели и починали в Щатите. Мисля, че сме малко след вълната. Бяхме на плато за около седмица, а върхът беше в средата на май.\nПостепенно започнаха да отварят бизнес и учреждения. Губернаторът изготви план за 4 фази. Сега сме в първа фаза. Масачузетс и Кънектикът бяха последните два щата, които започнаха да отварят.\nНие отворихме нашите докторски офиси миналата седмица, но само за 10-25 % от пациентите. Правим „Телемедицина” – скайп, зуум, фейс тайм. 30% от пациентите ми, които са в старчески домове починаха за 2 седмици. Младите понасят инфекцията много лесно, но и по- лесно я предават на други. Вирусът засегна определени райони, тези, които са гъсто населени, със застаряващо население, бедни и без здравни застраховки. Хората не приеха заплахата насериозно, а и ограниченията не бяха стриктни от страх да не се ограничи свободата им, гарантирана от конституцията.\nПо мои изчисления, нашият щат върви две седмици след Ню Йорк. Ние бяхме готови в нашата болница – спряхме плановите операции на време, за да имаме свободни легла. Имаме достатъчно защитни облекла, маски. Имаме и достатъчно вентилатори”.\nД-р Сираков, много хора смятат, че опасността от коронавируса е преувеличена, или я приемат като измислица на заинтересовани лица. Какво бихте казали на тези, които не вярват в опасността от коронавируса?\n„Опасността от Ковид- 19 е изключително реална. Който не вярва, може да дойде на посещение с мен болницата, в интензивното отделение или старческите домове, за да се убеди. Страшни са две неща за този вирус: първо, нямаме ваксина и доказано лекарство срещу него, и второ, нямаме достатъчна информация за вируса, защото е нов. Мен специално ме притесняват три факта около Ковид -19:\nКолко е опасен. За разлика от грипа, този вирус се разпространява от хора без симптоми или преди да развият симптоми. Това го прави много труден за проследяване. Ние правим масови тестове в последните 8 седмици, когато тестовете станаха възможни и виждаме голям процент положителни за вируса резултати на хора без симптоми. Някои статии и изследвания казват, че този процент е 25-30%. Сега с новия серологичен тест от 2 седмици виждаме хора с положителни антитела към вируса, които никога не са боледували.\nНепридвидимоста на този вирус. Пак за разлика от грипа, при който знаем по часове и дни как ще протече болестта, при този вирус не знаем. Аз имам 39- годишен, напълно здрав пациент, който прекара 28 дена на вентилатор. А също и 104- годишна пациентка, която не се чувстваше добре за 2-3 дена, след като се разболя от вируса и сега е напълно здрава. Пак идва въпросът – колко малко знаем за този вирус. Има ли нещо генетично в нас или имунната ни система, което ни прави по- чувствителни или не към вируса? Никой не знае как индивидуално ще реагира на вируса при контакт с него. Много хора тук казваха, да направим като при вируса на дребната шарка – да се изложим на вируса, разболеем и придобием имунитет. Оказва се, че при този вирус не е така.\n3. Последствията. При голям процент от хора засегнати от вируса остават трайни увреждания на белия дроб, сърце, черен дроб, съдове и мозък. Защо е така, все още не знаем със сигурност. Вярно, че тук в Щатите 98% от заразените с вируса не умират, но това означава ли, че остават със същото здраве след това? Развиват ли със сигурност имунитет? Много въпроси, на които още нямаме отговори. Така че важното е да се пазим взаимно от този вирус. В България ранните и строги мерки дадоха резултат. Но вирусът е все още тук, около нас и все още не се вижда краят му. Така че – пазете се!”\nПредседателят на Общински съвет-Панагюрище Христо Калоянов: Нека в този свят ден сведем чела пред героизма и мъжеството на хилядите, които останаха завинаги в земята на България!


SPAROTOK - ИСТИНСКАТА БЪЛГАРСКА ИСТОРИЯ : КАК АСПАРУХ ПОБЕДИ РИМСКАТА ИМПЕРИЯ?\nТвърде често моите противници ме укоряват, че не разглеждам критично сведенията на старите автори. От друга страна обаче, опонентите ми приемат безпроблемно данните на явно пристрастните и изпитващи омраза към българите летописци. Като пример може да се даде Теофан Изповеник, който нарича дедите ни “мръсен и нечист народ”. Съвсем ясно е, че този човек е мотивиран да обрисува дедите ни с черни краски. Въпреки това, Теофан и неговият съвременник Никифор се ползват като основни извори.\nБлагодарение на писанията на тези хора е създадена теорията за възникването на Дунавска България в края на VII век. На ученици и студенти се преподава, че бягайки от хазарите, Аспарух се установява в Онгъла (Бесарабия). Не дълго след това, срещу българските бегълци потегля армията на Римската Империя. Като по някакво чудо войската на император Константин Погонат е разбита, а той е принуден да плаща данък на народа, който едва се е спасил от хазарите.\nПоне за мен това са пълни глупости. Удивен съм как толкова дълго време нашите изследователи не са се замислили относно несъстоятелността на вплетените в теория сведения. Нека да приемем за момент, че хазарите са нападнали дедите ни и, че те са се оказали по-слаби и са побегнали.\nКогато някой е принуден да напусне земите си бързо, той взема само най-ценното със себе си. Това е семейството, а също и част от покъщнината. Добитъкът, зърното, запаси от метали няма как да се вземат защото ще забавят бягството.\nДа обаче, един беден и изтерзан народ няма как да събере сили и средства да се опълчи на най-силната за времето си армия – римската. Войната е скъпо занимание и се подготвя дълго време. Ако хазарите са нападали от изток, то поне половината от българските мъже са се занимавали със защитата на източната граница.\nОстаналите бойци на Аспарух са били не само заети с отблъскване на римските войски, но и с пазене на западната граница от аварите. Какво се получава обаче – дедите ни не само смачкват легионите на Константинопол, но принуждават империята да им плаща данък. След битката при Онгъла Аспарух разширява своето влияние чак до Стара Планина.\nКак ли е станало това чудо?\nОще по времето на Юстиниан Велики (VI век) се започва масово укрепване на Балканите. Тук са изградени шест пъти повече крепости отколкото в цялата азиатска област на Римската Империя (F.Curta, The Making of Slavs).\nТези крепости са отбранявани от професионални войници. Снабдяването на гарнизоните с оръжие и храна е било на ниво. И все пак "изплашеният" от хазарите Аспарух, успява не само да разбие Константин Погонат, но също да му отнеме областта Мизия и да го накара да плаща данък.\nНещо не е наред в тази история. Всъщност нищо не й е наред, странно е, че тя е приета за чиста монета и дълги години на нас ни се внушава, че това е истината за основаването на държавата ни. Явно истината не е била удобна за определен кръг от хора и е изкривена ужасно.\nЕто как аз виждам нещата. Аспарух не е бягал от никого. През втората половина на VII век, този наш благородник е властвал над огромна територия – от Крим до Западните Карпати.\nОт незапомнени времена този регион е обитаван от различни тракийски племена. Става дума за клонове на беси, гети, тирагети, тисагети, костобоки, саи и разбира се мизи, които биват отъждестяввани с българите в продължение на около 1100 години.\nПо времето на император Клавдий, Тракия е превърната в римска провинция. През II век император Траян успява да покори част от земите на северните траки. Само след около 50-60 години обаче траките не само преминават Дунава и наказват римските колонисти в Тракия, но стигат чак до Термополите в Гърция.\nПо-късно, по времето на Аврелиан -271 г. всички римляни са изритани от Траянова Дакия. С това опитите за освобождаване на тракийските земи на юг от Дунава не престават. Походи има през 378г., 390 г., 494 г., 505г., 559 г...\nВ някои случаи, в бойните действия участват и подтиснатите от Рим траки. Благодарение на тях дошлите от север техни братя успяват да достигнат до Контантинопол и Херсонес, а даже и Мала Азия.\nДо пълна победа обаче не се стига защото не е имало пълно обединение на тракийските племена. Аспарух прави нещо по-различно. Преди да се изправи срещу Рим, той сключва съюз със своите роднини. По този начин не само събира внушителна армия, но печели и подкрепата на подтиснатите траки на юг от река Дунав. Виждайки, че бойците на Аспарух превъзхождат римските легиони, селското население на Тракия дава охотно своята подкрепа.\nПодкрепа е дошла и от друго място - самата византийска (римска) армия. Тя не е била съставена само от гърци както повечето хора си мислят. В легионите са влизали арменци, келти, исаврийци, германи и не на последно място траки. Да не забравяме, че най-способните римски военоначалници от Късната Античност са родените в земите ни Велизарий, Аеций, Виталиан.\nРазбира се траките в римските легиони са били подчинени на Римската Империя и са й служели, независимо дали това им е харесвало, или не. Някои като Виталиан са се вдигали на бунт и са предвождали смело своите сънародници. Други като Хилбудий са били предани на окупаторите.\nВ краят на VII век се случва нещо уникално. Мъдрият владетел Аспарух успява да обедини всички свободни траки. Тогава тези наши деди, които са служели на Рим, но тайно са мечтали за независимост, са осъзнали, че ако подкрепят своите идващи от север братя, ще могат да живеят в свободна държава.\nНапълно е възможно Константин Погонат да е избягал преди битката след като е разбрал, че най-способните му легионери са преминали на страната на освободителите. В такъв случай той не е имал дори и най-малкия шанс да победи.\nИменно подкрепата на тракийското селско население и на траките от римските легиони дава възможност на Аспарух да заздрави своята позиция и даже да постави на Погонат неизгодни за империята мирни условия.\nРазбира се императорът не е бил доволен от договора. Опитвайки се да отслаби обединената държава, той плащат на хазарите да нападнат България от изток, като се е надявал дедите ни да отделят голяма част от войската си за защита на отвъддунавските владения. По този начин би било по-лесно за имперската войска да нахлуе в Тракия и да отвоюва старите територии.\nПлатени и подбудени от Погонат, хазарите наистина завладяват част от източните ни владения, но по-на запад от Днепър не успяват да дойдат. Дедите ни губят Крим, но печелят най-старата си земя, в която има много повече българи, отколкото в Приазовието.\nТова, че хазарите нападат страната ни чак след обединението на България е засвидетелствано и от факта, че Аспарух загива в битка с тези хора край река Днепър след обединението на земите ни. До село Вознесенска, Украйна се намира гробa на този велик българин.\nФактът, че България остава стабилна държава и след Аспарух показва, че няма новодошъл народ, а е настъпило едно дългоочаквано обединение. Годината 681 се определя като начало на държавата ни, но в Именникът на Българските Владетели се казва, че преди Аспарух са властвали други петима князе на север от река Дунав. Обърнете внимание – на север от Дунав, а не на изток от Черно Море.\nПриазовието е било само периферия на държавата ни. Дедите ни са владели земи в териториите на Румъния, Унгария, Украйна. Наша, но окупирана от Рим е била и Тракия. След краят на VII век това се променя – тази територия е отново цяла след вековна борба за свобода.\nТова е изпълнило със страх душите на хората подвизаващи се на престола в Константинопол. Те са знаели, че е само въпрос на време когато дедите ни са щели да потеглят още по- на юг, за да си възвърнат Константинопол, а и други земи. Не случайно погледът на старите българи е постоянно отправен към юг. Знаели са, че, ако не успеят да освободят навреме своите събратя в Тесалия, Пелопонес и т.н. римляните са щели да разселят и претопят тези хора.\nЗа жалост се получава точно това. Траките в границите на ИРИ често биват депортирани в Мала Азия, или избивани безжалостно. Между тях се сее изкуствено вражда, създават се лъжи за произхода им*. Княз Крум, а и други наши владетели успяват да спасят част от това изпаднало в неволя тракийско население, като при походите си на го преселвали на север – при своите.\nТези спасителни операции обаче са тълкувани като масови отвличания. Това не е единствената лъжа на имперските летописци разбира се. За да придадат сила и правдивост на своите претенции за нашите земи, южните ни съседи създават измислицата за българското нашествие, а де факто деянието на Аспарух не е нахлуване в нова земя, а освобождаване на Родината от страшен поробител и подтисник.\nАко Аспарух бе представител на нов народ, то името му нямаше да е тракийско. Аспа е тракийска дума за кон. Срещаме я не къде да е, а в Ут Аспиос - епитет на Тракийския конник (Вл. Георгиев). Почти хилядолетие преди Аспарух в Добруджа са царствали царе с подобни имена. Става дума за Хар-аспос и Адр-аспос. Да не забравяме и живелият в Късната Античност военоначалник Аспар, който е гет, т.е. тракиец според Йордан.\nмонета на царувалият в Добруджа преди около 2300 г. цар Адр-аспос\nС идването на княз Аспарух не настъпва съществена промяна в топонимията. Тракийските бара, балта, река, бурдо, стоб, полт, ила, не са нищо друго освен българските бара, блато, река, брод, стобор, плотъ-ограда, илъ-кал, глина...\nНяма промяна и в начина на строеж на крепости. Старите българи градят с квадри, но този метод е познат на траките поне от IV век преди Христа. (Китов, Агре, Въведение в Тракийската Археология). През Ранното Средновекoвие в земите ни най-популярните жилища са землянката и полуземлянката. В такива жилища обаче живеят и траките. За дедите ни е известно, че съхраняват зърното си в ями. Точно така правят и траките.\nВ старобългарските погребения на благородници е жертван кон. Същият ритуал се наблюдава и при траките. Всеки е чувал за това как княз Крум е направил ритуална чаша от черепа на Никифор. На малцина обаче е известно, че това е тракийски обичай описан от Флор в книгата му Тракийската Война. Друг особен обичай на старите българи е изкуствената черепна деформация. Тя не е въведена в земите ни чак през Ранното Средновековие, а е позната още от Каменната ера.\nИмайки предвид всички тези данни, ние не трябва да се учудваме, че в продължение на хиляда години старите българи са отъждествявани с траките от различни автори. Св. Йероним, Л. Дякон, М.Аталиат, М.Гавала, Н.Грегора, Фулко, Й. Зонара, Й. Кантакузин, Л. Халкондил, Й. Цеца, Й. Геометър и др. поставят равенство между българи и траки.\nЕто каква е истината за “идването” на Аспарух. То не е завоюване на нова земя от един отчаян и изтерзан народ, а дръзко освобождение на Родината от чужди подтисници. Има какво да научим от тази история.\nПобеждават не най-силните, най- войнствените, не най-мъжествените, а тези, които са в състояние да оставят настрана различията си и да се обединят за общото благо.\nКакто по времето на Аспарух, така и днес ние сме на кръстопът. Както тогава, така и днес разковничето е същото – обединение. Не можем да чакаме дълго, кръвта на България изтича. Трябва да се действа докато имаме сили. Трябва да спрем изкуственото противопоставяне подклаждано от враговете ни и да спасим бъдещето си, не само нашето, но и това на децата ни. Те заслужават един по-добър живот.\nОт нашите действия зависи дали ще сме благославяни, или проклинати от младото поколение. Все още имаме избор и все още е възможно да създадем една нова, чиста и свята република. Такава, за каквато мечтаеше Левски. Такава, каквато ще е майка, а не мащеха на българите.\n*Хората, които Римската Империя отвлича от Тракия и откарва в Мала Азия са наречени в летописите славяни. Те обаче не са деди на словени, словаци, чехи и поляци, а са траки – местен народ. С тези траки техният роднина Аспарух сключва договор, обединение и така успява да се сдобие с огромна войска....\nГетите- славяни са били най-силните от всички свои родственици и са причинили най-много проблеми на Рим, ставайки най-известни. Понеже техния език е родствен на венетския, то след време венетите биват също наречени славяни и езика им славянски. Родственост и идентичност обаче са две коренно различни неща, това трябва да се осъзнае добре!\nПубликувано от ПАВЕЛ СЕРАФИМОВ - SPAROTOK в 20:47\nЕтикети: Аспарух, българи, България, гети, Крим, Погонат, славяни, Тракия, sparotok\nHORBAT+TINIT 26 август 2013 г., 21:50\n+ МОИ СТАТИИ : том 2-ри Авитохол, от 59 до 72 страници!\nПАВЕЛ СЕРАФИМОВ - SPAROTOK 27 август 2013 г., 0:16\nХубаво Емиле, всеки има право на своя гледна точка.\nNothing Fail 10 ноември 2018 г., 3:30\nЩо не си напишеш заключението в едно две изречения тук!!!В забързаното ни време нямаме време да четем много, още повечеако трябва да се ровим...\nАнонимен 27 август 2013 г., 14:45\nМного силна статия! Дано повече хора я прочетат. Края е супер въздействащ. Благодаря! Вярвам, че ще успеем! Росица\nПАВЕЛ СЕРАФИМОВ - SPAROTOK 28 август 2013 г., 0:01\nБлагодаря ти и аз Роси!:)\nАз също вярвам, че ще успеем. Българинът е хвърлян в ямата много пъти, но всеки път се е изправял и е погребвал, този, който го е подтискал...\nChristov 4 април 2014 г., 20:14\nAma e razhdal DECA... A Bulgarkata sega neshte da razhda....!\nПАВЕЛ СЕРАФИМОВ - SPAROTOK 4 април 2014 г., 23:33\nА знаете ли защо е така?\nIstinata 21 юли 2019 г., 1:51\nПавеле, ако поразсъждаваме по вектора влиянието на траките в Римската империя (включително водещи пълководци, императори), изграждането на Плиска и вероятно Преслав от траки , но с римски средства.... Не бихме ли могли поне да обсъдим и хипотеза за поредно преразпределяне на империята. След делениетоо на Източна и Западна. може би е настъпило времето за деление на Северна и Южна. Войни е имало и между императорите на Източната и Западната, нали ?\nПАВЕЛ СЕРАФИМОВ - SPAROTOK 21 юли 2019 г., 8:13\nТочно когато са започнали строежите на Плиска, започва и деленето на Римската Империя. Едва ли обаче е имало разделение Северна-Южна, просто дедите ни обитаващи Мизия са получили известна автономия.\nАнонимен 27 август 2013 г., 18:56\nПАВЕЛ СЕРАФИМОВ - SPAROTOK 28 август 2013 г., 0:07\nИнтересна новина е това, но аз лично не съм компетентен по въпроса дали княз Кубрат може да бъде обявен за светец.\nvarnik 27 август 2013 г., 22:09\nПрочетох за илъ и се сетих, че моите баби и дядовци казваха на един вид почва „иловица“ - една такава твърда, глинеста, обработва се много трудно, а като се намокри, става като бетон и се лепи по обувките. Имаше светлокафяв цвят.\nПАВЕЛ СЕРАФИМОВ - SPAROTOK 28 август 2013 г., 0:08\nС тази дума - иловица се обяснява и името на Троя - Илиос. Край града е имало блата и глинести почви.\nNothing Fail 10 ноември 2018 г., 3:34\nКой и къде го нарича Илиос, първоизточник? То е черноземът като се намокри е лепкава кал и изсъхне става бетон.\nvarnik 27 август 2013 г., 22:11\nКато прочетох за илъ се сетих, че моите баби и дядовци казваха на един вид почва „иловица“ - една такава твърда, лепкава, светлокафява на цвят, обработва се изключително трудно. Не можеш да прецениш дали е по-твърда когато е суха или когато е мокра.\nvarnik 27 август 2013 г., 22:22\nДобре! Бих искал обаче да запитам нещо, което мен лично ме озадачава. В последните години (а някои автори и по-отдавна) е широко разпространена тезата, че българите водят началото си от Тибет и сърцето на Азия. В подкрепа на тази теория са приведени много доказателства, включително и същите или подобни имена на географски обекти в Афганистан, Иран, Индия и на много места още. И сега изведнъж чета, че българите и траките са едно и също племе, заселило се в нашите земи още от памтивека. Бихте ли ми обяснили това противоречие? Благодаря!\nПАВЕЛ СЕРАФИМОВ - SPAROTOK 28 август 2013 г., 0:28\nАвторите, които твърдят, че българите идват от Средна Азия си затварят очите за доста неща.\n1.Михаил Сирийски твърди, че Болгиос дошъл от Имеон за 60-65 дни някъде в началото на 7 век, по времето на император Маврикий. Това е невъзможно защото името на българите е известно на Балканите още от 4 век - по свидетелства на Св. Йероним и Касиодор. За българи в Европа през 5 век пише Павел Дякон...докато според Михаил Сирийски по това време българите трябва да са някъде към Индия. Явно Михаил Сирийски не представя верни данни.\n2. Планината Имеон бива наричана Българска планина...хубаво, но Имеон е и название на Стара Планина, което е регистрирано около 1800 години преди Михаил Сирийски. Сродно на тракийското Имеон - Стара Планина е и древното име на Македония - Ематия, Иматия...\n3. Две обширни антропологически проучвания доказаха, че българите са европейци, а не азиатци.\nТова, че в Азия има названия като у нас е нормално. Тракийските племена сарапари, кикони, тюни и др. са били съседи на перси, индийци и бактрийци. Просто някои учени се правят, че не са чели Плиний Стари, който пише за тези тракийски племена.\nАнонимен 11 януари 2015 г., 9:28\nПоздрави за това, което правите!!! добре е да има такава дискусия за произхода на българите, добре е да се знае също че ние НЕ сме славяни, добре е да се знае всичко за старобългарския език ... защото сега започва една плътна, потайна и явна /за някои българи/ офанзива че език, култура и каквото се сетите, идва от нашите "освободители" от турско робство ...\nПАВЕЛ СЕРАФИМОВ - SPAROTOK 11 януари 2015 г., 13:25\nУважаеми господине, не отъждествявайте името славяни с руснаци, или комунизма. Ако някой има право над името славяни, това сме ние българите понеже славяни е новото име на гетите - един от най-големите тракийски народи. Имената славяни и гети имат едно и също значение на арийски език.\nгети идва от арийското гаяте-прославям с песен\nславяни идва от арийското славана - славене\nПАВЕЛ СЕРАФИМОВ - SPAROTOK 11 януари 2015 г., 13:29\nEто и виждането на великия родолюбец Ганчо Ценов относно славяните :\nБългарите и славяните са един и същ народ, но различно наричан “.-с. 18.\nПонеже се оставят само славяните да пазят България, а за българите не се казва нищо, то е явно, че тези два народа се идентизират “ с.8\nато се казва, че българи налитали на словени, трябва да се разбира, че е имало вражда между славянските племена, а не че българите не са славяни. “ c. 23.\nАнонимен 28 август 2013 г., 12:32\n"Старите македонци не са били гърци, защото старите гърци не са ги считали за такива. А това е най-важното.\nЗа народността на македонците е станало дума още в V в. пр[еди] Хр[иста]. Херодот пише, че македонският княз Александър I се считал за елин. Добре, но гърците не са го считали за такъв, и когато Александър поискал да вземе участие в Олимпийските игри, те му отказали, защото тия игри били само за елини, а не и за варвари, какъвто бил Александър. Това го накарало да докаже, че е елин, и доказал, че е елин, защото е от аргийски произход. Но и с това той не доказа, че е принадлежал на елинската раса, защото аргийците не са били елини, а само спечелени за елинската култура. Още Изократ (Paneg. 50), който е живял в V в. пр[еди] Хр[иста], пише, че с името елини не се е означавал родът или родовият произход, а духът, убеждението и възпитанието."ГАНЧО ЦЕНОВ\nДУХЪТ,УБЕЖДЕНИЕТО И ВЪЗПИТАНИЕТО - ТОВА Е!\nКолкото и да ми съшивате с бели конци,че имам нещо общо с разни чукундури от Кавказ,Алтай или разни чуваши и други самозвани бугараши -нямам!Точка!\nДУХЪТ МИ ОТКАЗВА ДА ГО ПРИЕМЕ!\nТова,разбира се,не би могло да бъде разбрано от клиширани,промити мозъци,които градят жалките си теории на базата на зубренето в "историческите факултети"!\nВсяка епоха е носител на свой дух,който ако остане неразпознат,нито артефакти,нито писмености,могат да ...разкажат епохата.\nПАВЕЛ СЕРАФИМОВ - SPAROTOK 28 август 2013 г., 13:40\nНе виждам защо трябва да трия. Всеки има право да изрази мнението си по културен начин.\nАнонимен 28 август 2013 г., 17:06\nДухът е всичко. Сега Българският дух е низвергнат и затова сме на това положение. Имаме нужда от ново възраждане.\nДа се казва че Александър Велики е бил елин е все едно да се каже, че Хитлер е бил поляк. В своите "Филипики"(плюнки срещу Филип) Демостен ораторът на демократическата партия в Атина, нарича Филип варварин и неговата политика щяла да доведе до края на елинизма.\nКое е направило мизите, траките и македоните българе? Според мен това е вярата. Нашата българска вяра наследник на Орфизма, на Дионисиевите мистерии и на учението на Залмоксис. Мизи гетите може да са били първите блъгари, но и другите траки и македони са станали блъгари по вяра и по религия.\nПо времето на Аспарух според мен е станало също като след войните през миналия век. Бежански вълни от бившите български земи към Майка България. Като български земи са били Приазовието и кавказ по онова време и след възшествието на исляма и войната с хазарите(юдеисти) са се свили. Като връзката с отвъддунавци е прекъсната едва след Борис 1 (по времето на Крум я има )\nПАВЕЛ СЕРАФИМОВ - SPAROTOK 29 август 2013 г., 1:06\nБриг, няма как да не се съглася, че духът е всичко!\nUnknown 10 ноември 2018 г., 0:22\nАз съм ваш съмишленик и сега си мисля след като има обединения на толкова различни групови наименования макар и като общо един народ явно думичката БЪЛГАРИ е обединила всички и всички са били съгласни да бъдат част от нея но след всички обяснения и до този момент няма точна и доказана от всички безспорна истина за нейното значение а това би трябвало да бъде задача №1 за всички историци защото по този начин българския народ поне ще има някаква отправна точка ще има къде да стъпят и тогава ще дойде истинското обединение защото когато нямаш А всичко след това няма нужната тежест......за не историка ....\nNothing Fail 10 ноември 2018 г., 3:47\nДа но такъв народностен дух и висока нравственост не се втълпяват в чистите съзнания на младите БъЛГари, нито на бившите БъЛГари около нас в югоизточна Европа. Посланието ти стига до няколко стотин, които ще го покажат на няколко хиляди, а трябва да са милиони. Освен това когато е тежък жуотя, няма да мислят за духа. Затова казвам, че трябва да се атакуват и обработват масово силните на деня в ЕС и региона.\nАнонимен 30 август 2013 г., 23:24\n....Бриг, няма как да не се съглася, че духът е всичко!.....\nНе зная дали сме дошли от Чувашия, Афганистан,Индия ... но че там витае духа на българите е ясно, щом искат да се наричат такива и не можем да им забраним .Може би не са ни роднини но явно имат спомени за тоя нашия дух.Като гледах филма на БТВ с каква охота показват археологическите си разкопки. Просто сме пример някакъв за тези хора.\nКато се споменаха хазарите- та гледах един съвременен руски филм и един от героите беше в отпуск от войната с хазарите.Руснаците днес на кои казват хазарите , на афганистанците ли?\nПАВЕЛ СЕРАФИМОВ - SPAROTOK 31 август 2013 г., 8:20\nАфганистан и Индия са места, които са посетени от дедите ни. Част от тях дори са останали завинаги там...\nХазарската държава е унищожена от Светослав Игорович - владетелят на Стара Русия, или по-точно Украйна...\nРазбира се потомци на хазарите има все още по цял свят.\nАнонимен 30 април 2015 г., 9:06\nЕдин въпрос: Не е ли Азърбайджан наследник на Хазарската държава?\nАнонимен 31 август 2013 г., 13:20\nВъзможно обяснение за „Аспаруховия онгъл”\nЛАГУНА <=> АНУГАЛ = ANUGAL = ОНГЪЛ\nОбръщането на посоката на писане - Бустрофедон е начин на писане широко разпространен в древноста.\n„ЛАГУНА е плитък водоем, залив, отделен от морето с пясъчна коса... .\nЧесто се образуват около устията на реките. „ /от Wikipedia/\nТова е пълно съвпадение с описанието от Теофан Изповедник и патриарх Никифор.\nПАВЕЛ СЕРАФИМОВ - SPAROTOK 31 август 2013 г., 20:36\nЛагуна не е българска дума, навлязла е в речника ни в ново време. Това я прави неподходяща като кандидат за тълкуването на Онгъла.\nДали писането е в стил бустрофедон, или просто от ляво на дясно няма никакво значение. И в двата случая думата си се чете по един и същи начин.\nАнонимен 31 август 2013 г., 22:23\n"Лагуна не е българска дума, навлязла е в речника ни в ново време. Това я прави неподходяща като кандидат за тълкуването на Онгъла.\nДали писането е в стил бустрофедон, или просто от ляво на дясно няма никакво значение. И в двата случая думата си се чете по един и същи начин."\n1. Много Български думи са преминали в другите езици, както и сам знаете.\n2. Да, при бустрофедон се чете по един и същи начин с ляво-дясно, но ако знаеш посоката, ако не, се получават ето такива неща:\n2.1. Лампсак-малоазиатски гръцки град от преди Р. Хр. с развита златарска промишленост\nМикроязовир «Казбал дере» в землището на с. Голямо Дряново до гр. Казанлък.\nВ книга XLIV на своята “История” Тит Ливий описва военни действия на гръцка територия. Близо до Аскуридското езеро\n“... консулът решил да мине покрай Отолоб, където били разположени хората на царя.”\n2.3. Астибо - главния град на Пеоните.“А пеонците са българите. Не вярвай на глупаците, да смяташ, че пеонците са различни от тях... "\nЙоан Цеца -XI-XII век „Хилиади” .\n1. Олимп Родопски – първи. В планината Родопа – между\nвърховете Перелик и Карлък. Тук са се провеждали музикал-\nните състезания „Карнейони“. В подножието им е новооткри-\nтата плоча с древна писменост. Средоточие на митологията на\n2. Олимп Салмидоски – втори. Недалеч от Цариград. Нарича\nсе още Витинийски Олимп (до Бурса). Съществува и днес. Тук\nКирил и Методий създават кирилицата и глаголицата.\n3. Олимп Малоазийски – трети. Свързан е с Троя. Средоточие\nна съюза между траки и троянци.\n4. Олимп Пелопонески – четвърти – с град Олимпия. Гръцки.\nТам се пренасят Олимпийските игри – от Родопите към Гърция.\nИ от музикални игри те постепенно стават спортни.\n5. Олимп Тесалийски – пети. В северна Гърция. Върхът на\nгръцките богове (Зевс). Средоточие на гръцката митология.\n6. Олимп Критски – на остров Крит. Средоточие на линеарната\n7. Олимп Кипърски – на остров Кипър.\n8. Олимп Сиракузки – в гр. Сиракуза, с храм на Зевс. Всички\nтези върхове „Олимп“ са реални и днес, но като сюнгер тяхната\nслава е поета от Олипм Тесалийски.\nОЛИМП <>БИЛО, това "топоним", доста широко разпространен по разбираеми причини.\nСъществува една грандиозна фалшификация в световната история и тя се нарича "Ренесансова древност" т.е. през Ренесанса е създадена познатата ни и добила легитимност "Древна история". През същия Ренесанс е създадена и известната ни на всички от училище "Илиада на Омир".\nСъвременната Европа е приемник на ренесансова Европа - плод на идеалисти – утописти, които почти 20 века след залеза на елинизма се заемат да го възраждат и на тази база да изградят една нова епоха, епохата на Ренесанса.\nЕВРОПА ДО ПОСЛЕДНО ЩЕ ПОДКРЕПЯ СВОЯТА ИЛЮЗИЯ ГЪРЦИЯ И ЩЕ НАЛИВА В НЕЙНАТА ИКОНОМИКА МИЛИАРДИ, ЗАЩОТО НА ТАЗИ ИЛЮЗИЯ СЕ ГРАДИ ЕВРОПЕЙСКАТА ИДЕНТИЧНОСТ.\nПАВЕЛ СЕРАФИМОВ - SPAROTOK 1 септември 2013 г., 14:09\nСъгласен съм, че много наши думи са преминали в други езици. Лагуна обаче не присъства нито в старобългаския, нито в среднобългарския. За първи път се появава през 1859 като заемка от руски. Там път тя едва от немската Lagune, която на своя страна е заета от латинската lacuna, lacus - езеро.\nБЕР, БАН, София, 1986, с. 271.\nСродната дума на lacus - езеро е нашата дума локва.\nКойто пише на бустрофедон знае посоката на писане, иначе нямаше да пише на бустрофедон.\nКазбал не е българска дума и не може да е кандидат за евентуално българско тълкуване на Лампсак. Комбинацията МП като заместител на Б се появава в гръцкия език едва през Средновековието, т.е. около 1500 след даването на името на Лампсак.\nПо-старото название на Лампсак - Питюса е тракийско...\nСтрабон, Геаграфия, 13-1-18- Lampsacus,a!so, is a city on the sea, a notable city with a good harbor, and still flourishing, like Abydus. It is about one hundred and seventy stadia distant from Abydus; and it was formerly called Pityussa, as also, it is said, was Chios. On the opposite shore of the Chersonesus is Callipolis, a small town. It is on the headland and runs far out towards Asia in the direction of the city of the Lampsaceni, so that the passage across to Asia from it is no more than forty stadia.\nОлимп не е гръцко название, но не е и думата било. Най-ранното изписване на Олимп е Олупийо- 14 век преди Христа на плочици с Линеар Б.\nПохвално е, че търсите истината, но проверявайте твърденията си по-обстойно.\nАнонимен 1 септември 2013 г., 19:48\nlaguna е по-скоро италианска дума. Това подкрепя тезата, особено като се има в предвид, че между Българите и Римляните има много тесни връзки.\nВ основанието си за коронясването на Калоян Папата изрично отбелязва „Римския произход на Калоян”. Писмо до Калоян от 1199 г. Инокентий ІІІ пише: "До благородния мъж Йоаниций . Господ обърна внимание към твоето смирение и преданост, които, както се знае, си имал досега към Римската църква... А ние, като чухме, че твоите предци са произлезли от благороден род на град Рим и, че ти си получил от тях благородната кръв и чувството.........”\nСъщо може да се добави и кратък списък (непълен) на римските императори от Български произход\nМаксимин Тракиецът, Галериий, Максимин, Дая, Ветран, Констанций- I, Константин,Велики, Лициний, Юлиан Апостат, Маркиан, Клавдий Готски, Йовиан, Лъв Бесът, Юстин, Юстиниан….\nОт друга страна пък старобългарската книжнина е тотално унищожена с изключение на малкото запазени богослужебни книги, така че няма материал за сравнение, но имаме пълно съответствие на ЛАГУНА с ANUGAL = ОНГАЛ според описанията на Теофан Изповедник и патриарх Никифор,\nкоето не може да се пренебрегне както Вие го пренебрегвате. Просто ОНГАЛа е описан от тях като типична ЛАГУНА.\nКойто пише на бустрофедон знае посоката, но който чете и преписва невинаги.\nКазбал си е българска дума, нека не повтаряме грешката на Юрий Венелин, по чието предложение е осакатен Българския език за да придобие „по-славянски” вид, като много чисто български думи са обявени за турски. Какво точно е написъл Страбон за КАЗБАЛ<>ЛАМПСАК преди 2000 години трудно може да се установи.\nЯсно съм написъл „Гърците нямат буква за звука "Б". По тази причина го означават с "В", "П", "МП" От кога използват съчетанието МП за записване на Б, никой не може да каже. Известно е само, че след средата на 10 век това е преобладаващият начин” -, така че промените в правописа по това онова време не са се извършвали с министерско постановление обнародвано в „Държавен вестник” за да сме толкова категорични в датите.\nСъщо така не трябва да се пренебрегват многобройните „Олимпи”, което ясно подсказва, че тази дума има смисъл като БИЛО<>ОЛИМП. Това, че в линеарите накаква поредица от знаци може да се тълкува като някакво име на Олимп е доста несъстоятелно. Това,че Дуриданов пази генералната линия в Българската История е разбираемо, защото иначе е щял да бъде низвергнат като проф. д-р на ист. н. Ганчо Ценов и за това ги пише тези работи, че Олимп идва от „лупам” – което пък било „трошени камъни”.\nЗа другите примери: АСТИБО<>ОБИТСА=ОБИЦА, ОТОЛОБ<>БОЛОТО нищо не коментирате.\nБъдете жив-здрав и дерзайте в благородното си дело!\nАнонимен 2 септември 2013 г., 10:03\nТова с Онгъла според мен е глупост. Взето е почти 1 към 1 написаното от достопочтенният Беда за историята на Англия.\nПо време на френската революция става възкресяването на елинизма като сурогат с който са подменени истинските идеали довели до революцията. Вижте картината на Делакроа как е изобразена свободата: http://www.vratovrazka.bg/images/stories/strasti/women/french_revol/liberty.jpg с тракийска шапчица хе-хе.\nТова което е искал народа е било хоризонтално управление(като древно тракийското у нас) без робство и подтисничество. Това което получава обаче е "елинизъм" вертикално(пирамидално) управление основан на робство и подтисничество. Демек получили са същото срещу което са се борили но с друго име. Та по време на френската революция е измислена гърция и е осъществена през 1828 като стожер на европа от един робски народ(с помоща на тайните общества) който да управлява света.\nРазличията са от по-ранен период 5-6 век. Единосъщен срещу подобносъщен, едното начало срещу двете начала, борбата между сините и зелените в ИРИ. В тази борба сме се записали и ние, но сегашната ни история не ни позволява да го знаем.\nПАВЕЛ СЕРАФИМОВ - SPAROTOK 2 септември 2013 г., 12:43\nПрав си, ако хората можеха да узнаят какъв ад е била Елада...възхищението им щеше да се изпари на секундата...\nАнонимен 17 ноември 2013 г., 11:49\nТова за "шапчицата" на Делакроа е много интересна информация. Тя, "шапчицата", на пръв поглед не се забелязва много. Ето още една подобна "шапчица", този път много по-стара - Согдианска -\nhttp://theslittyeye.files.wordpress.com/2011/08/huren.jpg .Хубаво е, че всеки който може да чете български език има достъп до подобна информация, но някой проверил ли е как Wikipedia превежда текст от бългаски на английски, напр.за фригийците и тяхната шапка, и колко много информацията е променена. Едно не мога да разбера - защо никой от вас тук, с толкова много знания основани на факти, не допълвате или поправяте Уикито, ами продължавате да задълбочавате изопачаването на фактите?!\nПАВЕЛ СЕРАФИМОВ - SPAROTOK 17 ноември 2013 г., 12:26\nДа редактираш Уикипедия е все едно да пълниш съд без дъно...Има достатъчно недобросъвестни хора, които отново изопачават данните.\nЕто изображение на тракийска шапка и от Китай http://sparotok.blog.bg/photos/83734/original/FRIG%20SHAPKA%20KITAI%202.JPG\nПрочее, присъствието на такива шапки в Согдиана не е учудващо, това е земята на саките, а в гръцки извори от 5 век преди Христа се казва, че саките са траки.\nMilena 11 юли 2018 г., 13:32\nнищо не се е променило от тогава до сега, Гърците са царе,но само на измамата. Техните хронисти пишат угодна история и я разпространявят по света. През междусъюзническата война избиват българи и опожаряват села , това в историята е представено като "български зверства". Дали Европа не е успешно заблудена? Важното е това вътре в нас, то не лъже.\nПАВЕЛ СЕРАФИМОВ - SPAROTOK 11 юли 2018 г., 21:59\nДа, първо ние да разберем истината, а пък и на Европа ще и дойде времето.\nПАВЕЛ СЕРАФИМОВ - SPAROTOK 2 септември 2013 г., 12:55\n1.Какво да добавям за Отолоб...блато на тракийски е балта, не болото. Думата е регистрирана в Ди-балтум.\n2.Обица идва от об-весити, няма нищо общо с Астибос.\n3.Може да се каже от кой период гърците ползват МП за Б, има достатъчно запазени древни ръкописи.\n4. Онгъла не е Онгъл, а Олгон, по-късно преписвачите правят от Олгон Онглос, намерете антикварни издания на Теофан и ще се уверите, че е така.\nАнонимен 11 септември 2013 г., 10:01\nИнтересно ми е какъв е бил статута на Аспарух след 681 в ИРИ. Защото такъв държавен данък се плаща само на върховен господар.\nПАВЕЛ СЕРАФИМОВ - SPAROTOK 11 септември 2013 г., 11:32\nДедите ни са знаели много добре, че имат права над територията на ИРИ. Не случайно Тервел е титулован кесар. Напълно е възможно и Аспарух да е носил тази титла и да е считал себе си за господар не само на българите, но и на роднините ни в пределите на ИРИ.\nАнонимен 23 ноември 2013 г., 1:00\nТервел, се е титолувал КЕСАР поради бойни заслуги. Ако дедите ни са имали права то същите не би ли следвало да са в непосредствена връзка господар - подчинен? В такава ситуация не би било проблем столицата да е Константинопол, а не Плиска и никога да не воюваме с Римската Империя. До строителните навици - е - покажете ми един само тракийски градеж с градния план на Плиска или Преслав - тогава млъквам.\nАнонимен 13 декември 2013 г., 11:48\nСтигнах до "Римска империя в края на 7ми век и византийска(римска) империя и спрях да чета!\n1 съвет, момче прегледай си датите а именно, създадена - процъфтяваща - изчезнала и степените на влияние през различните периоди!\nДа наричаш византийците римляни през 7ми век е най-малкото смешно!\nПАВЕЛ СЕРАФИМОВ - SPAROTOK 13 декември 2013 г., 16:29\nДа не би да искаш да кажеш, че Константин XI Палеолог е считал себе си за византийски, а не за римски император?\nЩе съм ти благодарен, ако представиш някакъв документ, в който този император да нарича себе си византиец.\nЩе съм ти благодарен и, ако успееш да обясниш защо турците наричат Южните Балкани Румелия, а не Византия :)\nАнонимен 14 декември 2013 г., 11:05\nБългария=Мизия, Тракия и Македония, Рим е столица но не на Римската Империя, Истамбул/Константинопол/ не е Византийски, Иран не е Персия и т.н,\nПАВЕЛ СЕРАФИМОВ - SPAROTOK 14 декември 2013 г., 16:23\nМисля, че бях пределно ясен. Аз помолих за извор, в който Константин XI Палеолог е нарекъл себе си византийски, а не римски император.\nПо мои сведения нашите южни съседи са се считали за римляни, това, което ти наричаш Византия в старите извори е Βασιλεία Ῥωμαίων.\nАко имаш данни за Βασιλεία Βυζαντίων обади се :)\nАнонимен 3 април 2014 г., 10:46\nИска ми се да ви попитам за името Аспарух. Чел съм, че в старите текстове, такъв човек, с такова име, не съществува. Имало е Еспер риг (х), но не и Аспарух. Вашето мнение?\nПАВЕЛ СЕРАФИМОВ - SPAROTOK 3 април 2014 г., 16:18\nРазлични извори дават различни варианти за името на старобългарския владетел.\n1. В български апокрифен летопис е споменат цар Испор.\n2. В арменските извори срещаме Аспахрук.\n3. При Теофан и Никифор е Аспарух.\n4. В Именника на българските владетели е записано Есперих.\nЗа да имаме 4-5 различни извора, съобщаващи за един човек, то това е доказателство, че той е съществувал. Как точно е било името му е трудно да се каже, но аспа, еспа са тракийски думи за кон, а точно те дават вариацията Аспа-рух, Еспе-рих. Има разбира се и форма Испор, тя също е характерна за тракийския език, където неудареното Е се редуцира в И...както е и в съвременни български диалекти - петел-пител, зелен-зилен...\nНадявам се да съм Ви дал достатъчно информация.\nАнонимен 3 април 2014 г., 16:35\nАз не поставям под съмнение съществуването на този човек, в исторически план. Поставям под съмнение неговото име. Имам предвид, че риг/рих е титла при тракийските владетели и си мисля, че е възможно случая да е идентичен, като при Теле-риг. Информацията, която имам за гореспоменатия и същевременно "прословут" "Именник на българските владетели", е че въпросния Аспарух, е записан, като Есперерих, което автоматично ни довежда до съждението, че Еспер, е титулован, като владетел или риг/рих.\nЗатова, лично за мен, името Аспа(РУХ), в този си вид и съдържание, е нерелевантно и невалидно!\nПАВЕЛ СЕРАФИМОВ - SPAROTOK 3 април 2014 г., 19:53\nСъгласен съм с Вас, че -рух е малко странно, докато рег -цар има логика. Все пак думата е регистрирана като титла на Пирагаст, ако не се лъжа, а Аспарух е живял малко по-късно, нищо чудно правилния вариант на името му да е Аспа-рег, Аспа-риг.\nВ Ранното Средновековие обаче титлата риг, рега е имала значение по-скоро вожд, господар, отколокото цар.\nАнонимен 6 април 2014 г., 13:14\nМного интересна статия. Поставя въпроси, които съвременната наука отхвърля като незначителни най-малко. Чела съм Петър Добрев и съм съгласна с много от нещата, написани от него. Какво е Вашето мнение за неговите трудове? Мисля, че има много истина в неговите разработки. Но в края на краищата всеки има свое виждане, тъй като говорим за един далечен период. Не бива да се пренебрегва и това, че "старите гърци" говорят за Старата Велика България. Арменците също споменават този факт. Моля, дайте мнение по този въпрос. Юлия\nПАВЕЛ СЕРАФИМОВ - SPAROTOK 6 април 2014 г., 16:37\nЮлия, частица истина има и в работите на най-големите майстори на пропагандата. Това е изкуството - за прикриеш една лъжа с частица истина.\nМоето лично мнение е, че работите на Петър Добрев са манипулативни и неиздържани. Никой уважаващ себе си езиковед няма да застане зад тезата на Добрев, че езикът на старите българи спада към иранската група. Това си е живо безумие!\nНяма абсолютно никакви доказателства, че старите Българи идват от Памир и Тибет. Нито антропологично, нито езиково, нито културно ние приличаме на народите обитаващи Памир и Тибет.\nСъветвам те да прочетеш това: ЛЪЖАТА ЗА ИРАНСКИТЕ ЕЛЕМЕНТИ У БЪЛГАРИТЕ\nАнонимен 17 април 2014 г., 16:23\nбихте ли могли да дадете подробности около картата, която прилагате - източник, отразено време, и т.н.\nПАВЕЛ СЕРАФИМОВ - SPAROTOK 17 април 2014 г., 17:34\nНа картата се вижда, че западната граница на владенията на дедите ни опира чак до Австрия и Унгария. За това съм ползвал две сведения - това на Павел Дякон за сблъсък на българи и лангобарди някъде към 420-440 година в Северна Унгария, другото сведение е на Орозий Павел, който някъде през 410-415 година пише, че отвъд Каринтия (Австрия) започва земята на България, която пък опира до Гърция.\nНа картата се вижда, че източната граница на дедите ни е била в Приазовието, на север от Кавказ. Изворите за присъствие на българи в този регион са доста - Теофан, Никифор, Ананий Шикараци, Мойсей Хоренски, Захарий Ритор.\nСведенията на старите автори се потвърждават от археологически находки, които са типични за старите българи.\nUnknown 29 май 2014 г., 23:29\n"До село Вознесенска, Украйна се намира гробът на този велик българин". Уви, не е...\nUnknown 29 май 2014 г., 23:31\n"До село Вознесенска, Украйна се намира гробът на този велик българин." Уви, не съм видял нито едно доказателство за това\nПАВЕЛ СЕРАФИМОВ - SPAROTOK 30 май 2014 г., 11:44\nЗа някои въпроси ще си останем само с предположения...Няма как да знаем със сигурност дали в хероонът в Старосел е на цар Ситалк, за Казанлъшката гробница се предполага, че е на Ройгос, но дали е така..\nАнонимен 13 юни 2014 г., 16:50\nИскам да те поздравя за отличните ти статии! Доставят удоволствие да се четат, поне на мен. Защитаваш тезите си и оборваш почернилите ни летописци, има логика във всичко, което пишеш! Фен съм ти ! Продължавай в същия дух Паваеле ! Трябва да те слуша голяма аудитория и да им отвориш очите и ушите ! Георги :)\nПАВЕЛ СЕРАФИМОВ - SPAROTOK 14 юни 2014 г., 1:22\nБлагодаря ти за подкрепата Георги! Вече имах една скромна поява по телевизията, може и други да последват.\nАнонимен 11 юли 2014 г., 18:21\nДано Българската история се узнае наистина един ден всяко дете да знае за родината си, със сигурност Европа не иска някои неща да излезат публично..\nПАВЕЛ СЕРАФИМОВ - SPAROTOK 1 август 2014 г., 20:27\nИ да иска, и да не иска, Европа няма избор, истината ще излезе на бял свят.\nАнонимен 11 януари 2015 г., 22:31\nхубава статия и според мен следва естествената логика на нещата, че ако византийския кесар е бил победен от друг господар и е бил задължен да плаща данък на този господар, то народът на този господар няма как да е бил шайка бегълци, а силна държава с традиции в управлението, войната и т.н.\nМежду впрочем не съм съгласен, че официалната ни историческа наука изцяло отхвърля или не подкрепя тази истина, тъй като ако беше така, то нейното официално лице проф. Божидар Димитров нямаше да напише същите твърдения относно събитията около войната на Държавата България през 680-681г. с Рим в книгата си 12-те мита за българската история. Професорът доподкрепя тази истина и с друга елементарна логика, а именно, че "шайка варвари" няма как да построят град като Плиска, ако няма зад гърба си многовековна КУЛТУРНА и ДЪРЖАВНА история!\nВдигането от нищото на такива градове като Плиска и след това Преслав изисква изключителна организация, пари, познаване на строителни технологии, архитекти.\nИ още нещо ИЗКЛЮЧИТЕЛНО ВАЖНО споменато в книгата от Божидар Димитров - за цялата близо 10 вековна история на българо-византийските военни конфликти САМО НА 3 ПЪТИ ИМПЕРАТОР ЗАСТАВА ЛИЧНО НАЧЕЛО НА ВОЙСКАТА. Няма логика през 680-681г. императорът да се вдигне и лично да поведе армията си срещу малка група натрапници, при наличието на добре обучени генерали, на които може да възложи тази задача.\nПАВЕЛ СЕРАФИМОВ - SPAROTOK 12 януари 2015 г., 0:49\nДа, присъствието на Погонат подсказва, че е ставало дума за сериозна ситуация. Аз лично смятам, че императорът е искал с присъствието си да предотврати дезертирането на траки от армията. Това не му се отдава и Погонат е принуден да избяга.\nАнонимен 29 януари 2015 г., 12:41\nПривет и поздравления за ВСИЧКИЯ ТРУД!\nМолба за разяснение относно: "...изкуствената черепна деформация. Тя не е въведена в земите ни чак през Ранното Средновековие, а е позната още от Каменната ера." каква по-точно и с каква цел, ако имате информация.\nПАВЕЛ СЕРАФИМОВ - SPAROTOK 29 януари 2015 г., 13:54\nМога само да дам предположение за предназначението на изкуствената черепна деформация. Смятам, че първоначално тя е била белег на благороден произход. В Египет само благородническата прослойка практикува този обичай. Същото важи и за древния Крит.\nС течение на времето обичаят е приет и от обикновените хора.\nАнонимен 18 февруари 2015 г., 11:11\nСтатиите и коментарите ми харесват. Не съм изненадан от всичко това, тъй като общувам с хора търсещи истината за нашата си история. Чужда не ми трябва. Остават обаче доста въпросителни за мен много преди Аспарух и Кубрат (разбира се и по време, а и след това). Като цяло, МОЖЕ БИ ситуацията за мен е следната, а и доста по-сериозна. Оставам с впечатлението,че на Балканският полуостров преди хилядолетия е имало изключително високо развита цивилизация (доказано чрез Варненският некропол), а и чрез частично обследване на дъното на Черно море при границата, където се е намирало сладководното езеро преди това.След, което става катаклизъм (така наречения Потоп), и високо развитата цивилизация изчезва......\nИма различни теории, относно произхода на Българите, но две от тях привличат моето внимание, както и големият въпрос: Тукашни ли сме, или сме дошли от източна Азия ( етническата супа )? Според различни доказателства, които подкрепят теориите, везните накланят ту в едната, ту в другата посока. НО...и за двете има доказателства, част от които споменавате и в тази статия, както и в коментарите под нея. Излиза,че и двете теории съвсем спокойно могат да претендират за достоверност. Излиза,че на тази база,аз съвсем спокойно бих могъл да предположа,че след като доказано ТУК се е развила тази допотопна цивилизация, след този катаклизъм, част от нея е останала по вътрешността на сегашните ни земи, а друга част е минала през Азия до Памир и Хиндокуш,оставяйки своя отпечатък до ден днешен НАВСЯКЪДЕ,след което се връща обратно. Това би могло да бъде подкрепено и от въпросното антропологично изследване за произхода на Българите. Мисля,че няма как азиатци да са дошли до тук да правят държава, пък и да изглеждат като европейци.\nТака,че от всичко казано до тук, смятам и двете теории за верни,с разликата,че в тази, която изказвам, давам пресечно точка между тях. Тоест, Българите сме били винаги тук, но според стечение на обстоятелствата, подпомогнати от Природата, сме отишли до Памир, където сме останали доста дълго, и сме се върнали обратно.\nБих бил любопитен, какво е вашето мнение по този въпрос.\nПАВЕЛ СЕРАФИМОВ - SPAROTOK 18 февруари 2015 г., 12:30\nТова, че част от един народ остава по родните си места, а друга част напуска и колонизира далечни земи е нещо нормално. Нормално е и определена част от колонистите да се завърне в старата си земя.\nКато пример могат да бъдат посочени галите. Значителна част от тях напуска Галия и се отправя на изток. Тези галски колонисти нападат Тракия, Македония и Гърция. След време галските колонисти се разделят на няколко групи - първата се заминава за Мала Азия, втората се заселва в Тракия, а третата се завръща в Галия отнасяйки там плячката събрана от светилищата в Гърция.\nТези гали, които се завръщат в старата си родина са толосатите, дали името на Толуза. Страбон свидетелства, че когато толосатите били покорени от римляните, в храмовете на толосатите било намерено златото ограбено от Делфи.\nНикой не оспорва тези факти, никой не смята за чудно, че след дълги пътувания и страшни войни част от галите се завръща обратно в родината си. Странното е, че някои хора у нас оказват фанатична съпровива, ако същият модел се приложи и при историята на дедите ни.\nАнонимен 18 февруари 2015 г., 12:43\nЧрез вашият отговор, да смятам ли, че споделяте за възможна подобна хипотеза за Българите.\nАнонимен 18 февруари 2015 г., 12:44\nПАВЕЛ СЕРАФИМОВ - SPAROTOK 19 февруари 2015 г., 0:01\nПознавам автора на статията :)\nАнонимен 19 февруари 2015 г., 16:10\nЗдравейте. И преди съм се натъквал на блога Ви но от вчера се позачетох. Искам да Ви поздравя за спокойния и аргументиран тон на дискусията и излагането на възгледите Ви, дори и наличието на известни грешки или по-скоро неправилно интерпретирани събития и факти.\nЩе си позволя направя няколко коментара по повод горния материал:\n1. Траките се считат за неавтохотонен народ (група народи). Засега не са ясно посочени като носители на "Желязната групировка", която измества предишната бронзова култура, но са "основния заподозрян".\n2. Как ще коментирате факта, че голямата част от надписите у нас са на гръцки език? И то надписи на владетели и висши чинове в държавата?\n3. Не зная какъв форум трябва да се организира или сдружение на честните хора занимаващи се професионално или самодейно с история, но няма ли да се тури кръст на практиката и до днес в учебниците нашите владетели да се "ханосват"? Включително и с моя помощ убедихме "Нешънъл Джиографик" (българското издание) да използва единствения засега правилен термин - владетел. Има най-много 3 надписа с "канасубиги", но броят на "архонт" е огромен. Докато не се намери нещо достоверно единственото название е архонт и така следва да се ползва.\n4. Правилното име на южната ни съседка е Рим а жителите й - римлани или най-точно ромеи, както сами пишат техните владетели. Литература по въпроса има предостатъчно.\n5. Нищо дотук при Вас не прочетох за преселнието на народите, а то е факт констатиран от съвременниците на събитието в цяла писмена Европа. Нищо не виждам за хуните, които са един от соновните двигатели на това преселение. Да се отрича навлизане в Европа на тюркски елемент (разглеждам тюркското като лингвистичен, а не расов признак), отделни монголоидни групи, ирано говорящи елементи и други, е несериозно.\n6. Така нареченият "Боцман" е беснеещ трол, изхвърлян от повечето сериозни форуми и сайтове. Но ако се водим от позитивизма, може да се отбележат и някои правилни изводи, нищо че човека е изтървал питомното да гони дивото. Как ще коментирате "федератската керамика" отсам и оттатък Дунава през римо-еленистичния период?\nПАВЕЛ СЕРАФИМОВ - SPAROTOK 20 февруари 2015 г., 0:28\nЩе се опитам да отговоря накратка на въпросите Ви:\n1. Липсват каквито и да е било доказателства за това, че траките са пришълци на Балканите\n- няма легенди, в които да се разказва, че траките са дошли от някъде\n- анропологичния тип на траките е типичен за Балканите\n- няма по-стари топоними и хидроними от тракийските\n2. Нормално е повечето надписи у нас да са на гръцки. До 7 век Тракия е провинция на Римската Империя. След извоюването на независимост през 681 г. значителна част от населението е говорело гръцки, който е бил и език на дипломацията.\n3. Аз лично смятам, че титлата на дедите ни е княз, не кан, или хан.\n4. Правилното име на южната ни съседна е Римска Империя.\n5. Хуните не са нов народ, те са старите скити, които обитават Добружда и Черноморските степи още преди времето когато на мястото на Рим е имало само овчарски колиби.\n6. За пръв чувам за федератска керамика, не съм запознат с този термин. Федерати означава съюзници, а съюзници на Рим са били хора от разричен етнически произход.\nАнонимен 25 февруари 2015 г., 1:51\nЕй мишко къде са ми коментарите. Ще триеш неудобните ли а? Там на къде си тръгнал цел нема да излезеш боклук, мамица ти скапана. Ще те съсипа, не всички са овце в стадото\nПАВЕЛ СЕРАФИМОВ - SPAROTOK 25 февруари 2015 г., 13:00\nМишка може да се нарече някой, който страхливо се крие в сянката на анонимността :)\nНагледал съм се на виртуални " мъжкари " ...:)\nДойчин Дойчев 29 юни 2015 г., 20:42\nПо този начин заветът на Кубрат придобива по-друг смисъл и излиза, че Аспарух спазва бащината си повеля, а не, както досега беше прието, че синовете на Кубрат не са го послушали и българите са се разпръснали на различни страни.\nТова трябва да е и националната ни доктрина - обединението. Вече не сме в позиция да водим война с оръжия, но може да водим война с лъжите относно нашата история.\nПАВЕЛ СЕРАФИМОВ - SPAROTOK 6 август 2015 г., 15:59\nНай-успешните войни са тези, които се водят без оръжие.\nUnknown 5 август 2015 г., 18:43\nТурци и гърци доста труд са хвърлили за унищожаването на историята ни! Разбра се с любезната подкрепа на Римокатолиците!\nНадявам се хора като Вас да направят този техен труд да отиде на вятъра!\nПАВЕЛ СЕРАФИМОВ - SPAROTOK 6 август 2015 г., 16:05\nВеликите народи винаги имат много врагове, това е неизбежно. Колкото до премахмането на лъжите, това не е дело, което трябва да подеме един човек. Повече са нужни и слава Богу, има такива!!!\nАнонимен 8 октомври 2015 г., 23:11\nzraveite imam edna rimska moneto sas dupka may e se4ena moje da se svarjete sas men\nIvan Daraktchiev 6 март 2016 г., 15:32\nВъзникването на Дунавска (Аспарухова) България, както и това на Волжска (Котрагова) България трябва да се разглеждат като част от експанзията на Кубратовата Magna Bulgarica. Така поне може да се интерпретира Генеалогическото дърво на българските владетели по Щритер, който (през 18 век) номерира Кубрат с №1 и официализира признаването на държавата му към 634 г. Петимата му сина го следват с №2 всеки... и така до края на второто българско царство (Щритер не е доживял да види третото, формирано около 100 години след смъртта му). Генеалогичното дърво е публикувано в http://www.dukaty-books.com/DUKATY-BOOKS/Bulgaria,_terra_europeansis_incognita.html , а една страница (от общо пет), съдържаща времето на цар Самуил, може да се види като част от статия в "Ави-Тохол" №33.\nМалко повече относно горната експанзия може да се прочете в https://www.academia.edu/16690530/Magna_Bulgarica_as_source_of_arguments_for_the_EurAsian_Union ; вариант на руски език се съдържа в "Ави-Тохол" №35.\nПАВЕЛ СЕРАФИМОВ - SPAROTOK 6 март 2016 г., 17:31\nГ-н Даракчиев, не съм сигурен, че думата експанзия е най-правилната в случая. За експанзия говорим когато има разширение върху чужда територия. Разбира се по времето на Аспарух Тракия е провинция на Римската Империя, погледнато така, можем да говорим за експанзия, но поне за мен целта на Аспарух не е толкова завоюване на чужда земя, а обединение на роднините.\nирена янчева 6 март 2016 г., 17:43\nЗдравей, Павле ! Напълно подкрепям твоето становище, което са основава върху древните автори - равенство между българи и траки; войната през 681 г., водена от Аспарух е война за освобождение на българските територии, а не за нахлуване, чиито краен резултат е обединението между северните и южните племена; не настъпват никакви нови промени на Балканите в обичаи, календар, топоними, хидроними и др., а строежите с квадри са от 4 в. пр.Хр.. Тук научих и ключови данни от теб, за което благодаря - походите за освобождаване на българските земи на юг от р. Дунав не престават дълго време - от 3 в. от н. е. до 6 / 7 в. от н. е. !!! Мисля, че най - силните доказателства в статията са свързани с гроба на Аспарух ( загинал в битка с хазарите край р. Днепър, Украйна, след обединението на българските земи ), името на Аспарух, което е тракийско по произход ( епитет на Хероса - Аспиос, " кон " )и данните от Именника на Българските Владетели ( преди Аспарух са властвали петима князе на север от р. Дунав ) !!! Искрени поздравления за вложения труд и смелата, принципна позиция в науката, която отстояваш ! Поздрави и до скоро !\nАнонимен 24 юни 2017 г., 19:56\nДобре написано, тази информация трябва незабавно да замени made in Russia пропагандата за славяни и прабългари, създадена около XVI век, за да обслужва конкретни интереси. Тя гласи, че руснаците са истинските 100% оригинални и чисти славяни, а ние, българите, разбира се, идваме от Русия, но лошите азиатци прабългари били една тълпа хора успяват да претопят многобройните славяни и да съсипвят ценния славянски ген и някак си от 100% русите, високи и синеоки славяни при смесването им с минималното количество мургави, ниски, кривокраки подчовеци, някак си магически свръхдоминантния азиатски ген убива славянския и, магически това дава резултат, че по-голямата част са от средиземноморски, алпийски и динариден расов тип, ненаблюдавани при въпросните 2 групи създали нашата държава задължително през 681... и знаете как след освобождението, не-извършено от чиста доброта, а в опит на преследване на имперските амбиции и то започнато след огромни протести из цяла Европа и особено в Русия, последните направиха опит да създадат марионетни правителства, командвани от тях, след като плана се провали и истински патриоти управляваха, Ал. Батемберг, Стефан Стамболов и др., как имаше атентати, бяха свалени, избити. При отказа на българските велики политици да играят по руската свирка знаете, техните слуги Сърбия и Гърция, както и самата Руска империя извършиха редица\nпредателства и вероламства и получиха български земи, в които с разрешението и одобрените се извършва геноцид над българите. Освобождаваха ни през 1916 в Добруджа и 1944... знаете как. През цялото време поддържането на русофилството, основно чрез "славянските братски" измишльотини, спомогна значително за поддържане имиджа на Русия сред Българите, като освободители, братя, които Русия се опита да подчини, ако ли не успее - да ни съсипе, унищожи, дори и през турското робство, прочетете за опитите за изпразване на българските земи с цел заселването им с руски колонисти за осъществяване на вечната мечта - проливите от ето от този линк четете за тогавашните трикчета на "славяните" спрямо техните "православни братя": http://www.faktor.bg/bg/articles/politika/na-vseki-kilometar/-tragediyata-na-tavriyskite-balgari-razbiva-lazhata-za-ruskiya-i-savetskiya-osvoboditel-48749\nПитането ми е каква точно е етническата композиция на руснаците, аз доколкото знам те са смес от венди, фино-угрски племена, кипчаки и изввестен монголоиден елемент. Как се случва езика им да е базиран на българския? Чрез "църковнославянски" от църквата или от тракийски преселения в Русия и ако е имало, то те дали ли са съществен генетичен принос, защото българите не приличат много на руснаците по външност. При втората възможност, може дори българите да са спомогнали за консолидирането на тези народи в един единен руски народ, също и чрез заместване на техните езици с тракийския. Също да питам паисиевата история наистина ли се е казвана История СлавЯнобългарска или е било История СлаВНобългарска или това за славянобългарската е фалшификация на панславистите, подменящи българската история с измислици?\nПАВЕЛ СЕРАФИМОВ - SPAROTOK 24 юни 2017 г., 23:24\nИзлиза че не само простотията, но дори глупостта нямат почивен ден...Именно това тъпо, просташко държание работи в полза на тези, които се смятат за русофили.\nЧовече, има издания на История Славеноболгарская от началото на ХХ век,намери ги, прочети и ще разбереш как стоят нещата.\nАнонимен 22 август 2017 г., 12:09\nГосподин Павел Серафимов моите уважения към труда ви, аз имам един въпрос, защо прабългари имат бог наречен "Тангра" и от къде идва тази дума. С уважение Аксиния.\nПАВЕЛ СЕРАФИМОВ - SPAROTOK 22 август 2017 г., 13:38\nРеално няма нито едно сведение относно това, че старите българи са почитали бог с име Тангра, няма и сведение за това, че са били монотеисти.\nСпоред Теофикакт Охридски старите българи почитали слънцето, луната и звездите, а това показва, че в никакъв случай не може да се говори за монотеизъм и култ към Тангра.\nПатриарх Фотий също говори за много богове при старите българи, той казва за дедите ни - отказаха се от бащините си богове и свещени действия...\nПросто няма византийски автор, който да е писал за религията на старите българи и да е споменал Тангра.\nВ ново време, под влияние на чужди учени, нашите учени приемат вярването, че старите българи са били тюрки, а тюрките имат бог когото те наричат Тенгри хан.\nЕто това е причината да се пусне измислицата, че старите българи са почитали Тангра и, че са наричали владетелите си ханове.\nОще от края на 30-те години на ХХ век се знае, че старите българи няма как да са били тюрки, понеже антропологичното изследване на около 11 000 българи показва, че ние сме смесица само от европейски раси, като доминантния тип у нас е понтийския, а той е характерен за най-древното население на страната ни - траките.\nСъщо така, още от началото на ХХ век се е знаело прекрасно, че езика на старите българи просто няма как е бил тюрски поради пълната липса на тюрски казвания на селища, реки, местности.\nРеално, това, което е преподавано в училища и университети не е основано на истина, не е основано на факти, а на желания на чужденци целящи да ни унижат.Тъжното е, че български учени са съдействали и все още съдействат на това престъпление срещу българщината.\ngancho 21 септември 2017 г., 15:46\nспоред достоверни източници забележете името Боганатар или българинът в превод името му Е Още Боян булгар и други сходни имена които описват името на лао дзъ. Това е 5 века преди христос този човек се ражда от рода Дуло.Този род се споменава и в документ от гробница в китай датираща от 16 век преди христа .Къде то е описано пътешествие на императора до ланината ЯН или днешен алтай .Повреме на пътуването си той е преминал в подножието на планината населяван от рода Дуло които са били част от неговата империя\nUnknown 13 септември 2018 г., 20:04\nКаква е връзката с белите пирамиди в Китай?\nПАВЕЛ СЕРАФИМОВ - SPAROTOK 14 септември 2018 г., 8:51\nАз лично не зная...\nХристиян 10 ноември 2018 г., 15:17\nТази статия е удар в десетката, но според мен има нужда още да се развие. Точно защото е много добре прицелена.\n1. На всеки му е ясно, че когато един народ бяга от голяма и силна заплаха, се налага армията да остане и да пази гърба на преселващите се жени и деца (мъжете тогава са били в армията).\n2. Също така, когато бягаш от голям и силен враг(хазарите), не отиваш да воюваш с друг още по-голям и още по-силен като римляните, най-малкото, защото ако си в състояние да победиш римляните (по-големия и по-силния враг), при това с част от армията си, то какво да кажем за хазарите и защо да бягат българите от тях.\n3. И за капак, нормално е синовете на Кубрат да следват завета му и да стоят заедно и единни пред опасността, защитавайки родната земя, а не да се разпилеят и да бягат в различни посоки, изоставяйки Батбаян и родината. Само 15 години след смъртта на Кубрат.\nТака че на много хора отдавна им е ясно, че походът на Аспарух е бил целенасочен, добре подготвен и перфектно планиран, за да постигне успех срещу най-силната армия на Земята по това време - римляните. Какво говорят е друга история.\nТова, което в статията е пропуснато, но пък спокойно може да се добави, е, че Аспарух основава новата си столица на съвсем не случайно място - Онгъла. Да, вероятно мястото е избрано така, че да осигурява отлична защита срещу голям и силен враг, да намирало се е в средата (приблизително) на териториите населени с траки, на запад от Черно море, но има и още нещо.\nОнгълът се намира(л) точно срещу Фанагория - столицата и на бащата и на брата на Аспарух. И на същата географска ширина. Това трудно би се получило случайно!!!\nОнгълът е бил разположен на остров Певка(и). А това никак не е случаен остров. Точно там, през 355 г. пр. н. е., Александър Македонски търпи поржение от трибалите, водени от Сирм. А трибалите също са тракийско племе. Така че не може да се отрече наличието на приемственост .... при все 1000-та години отдалеченост във времето.\nАспарух не спира, след победата при Онгъла, а продължава напред, дълбоко в земите на ИРИ, при това без да е гонен от каквито и да било хазари. Това е целенасочено действие за завладяване или отвоюване обратно на предишни владения (прародината). Означава и че Аспарух е бил спокоен за гърба си., и не се е притеснявал от хазарите.\nКубрат умира около 665 г. а Аспарух води война с ИРИ 680 г. Връща се да защитава родината през 701 г. когато загива и той самият. 20 години след победата над римляните. 20 години той е бил спокоен за родината си, за братята си, за българите там. И се връща чак когато има сериозна опасност, въпреки, че той самият вече е на 60 години!\nКритиките ми към статията са, че намесването на обобщеното понятие траки (а то освен обобщено е и чуждо и обидно) не е много подходящо тук. Първо защото тези хора (предците ни) се смятат за българи и второ, защото римляните ги смятат за българи.\nСъщо така, Константин Погонат е бил наясно, че армията му включва много тракийци, и няма как да не е предвидена възможността те да се обърнат срещу ИРИ. Почти съм сигурен, че преди тази важна битка, войниците с подобен произход са били извадени от състава. Не съм и срещнал източник, посочващ информация за войници, преминаващи от страната на римляните на страната на българите. Най-малкото, след това действие щеше да има децимация, която обикновено не остава скрита.\nИ един въпрос - каква е информацията за присъствие на цивилно население с похода на Аспарух ? И\nИма предположения за около 20 000 души. Има и прилична вероятност да се смята, че походът на Аспарух е бил основно военен, защото при 8-10 000 мъже, от останалите 20 000 човека с него поне 10 000 са били жени, което означава че почти не е имало деца и възрастни хора. За възрастните мога да се съглася, но за децата не. Това би означавало, че цивилното население е идвало в Дунавска България и след 681 г.. Или си е било там.\nИ още един въпрос: На о-в. Певка, е бил роден и краля на вестготите - Аларих I, дали има някаква връзка, или просто се дължи на удобството и естествената защитеност на мястото?\nПламен Кочев 16 ноември 2018 г., 13:32\nПо тази тема бях публикувал в основни линии тезата, която развива в 1930 г. архимандрит Кирил Рилски в своята книга „Българската самостоятелна църква в Илирия на Балканския полуостров и нейната апостолска древност".\nЗа любознателните: https://istoriazagadki.blogspot.com/2017/12/blog-post_17.html\nАнонимен 12 януари 2019 г., 21:20\nгосподин Серафимов останах с впечътлението, че голама част от територията на Стара Велика България не я вписвате в границите, ако е така като я описвате, как се вписва Волжска България в историята,\nили става въпрос само за дунавска, вие имате статии на тази тема, но все пак, направете и някакво проучване за българското влияние и на изток, за Бат Органа примерно, а и друга информация ако има, евреите дали нямат някаква информация за Стара Велика България от хазарите.\nЕмил Костов 20 юли 2019 г., 14:47\nИскам само да отбележа,че последните генетични изследвания показват абсолютното генетично несходство между траки,българи и така наречените руснаци.Освен това названието руснаци е прието официално след Петър Първи неправилно и насилствено с негов указ,наричайки истинските руси(от Киевска Рус)малоруси,а московитите-великоруси.Аз също не знам под посочените от вас потомци на траките,които сте изброили и в тях включвате руснаци,кои точно руснаци имате впредвид-сегашното население на Русия или някогашните руси от Киевска Рус,сега Украйна.Моля ви да се уточните аргументирано.Освен това има прекалено много информация,че сегашната история е резултат на много манипулации и тълкувания извършени през средновековието и в трудовете си д-р Ганчо Ценов точно това доказва.Аз лично имам съмнения,че определението славяни произхожда от названието словени,за които се има впредвид народите,до които е стигнала българската(не славянската) азбука и език на учениците на Кирил и Методий.Това название после е прието като общо название на народите,които говорели и пишели на език,сроден с българския.Впоследствие това название се е промъкнало като редакция на по стари хроники и трудове на всякакви пишещи и отразяващи исторически факти,много от които са били обременени от принадлежността си към други вероизповедания и вражески на българите държави.Не искам да възприемате написаното от мен като начало на спор,а по скоро като молба да аргументирате и уточните твърденията си.По принцип изключително много уважавам вас и труда ви и се надявам да приемете забележките ми като приятелски спор.Благодаря!\nПАВЕЛ СЕРАФИМОВ - SPAROTOK 20 юли 2019 г., 15:11\nГ-н Костов, названието руси, росси е повече от хилядолетие по-старо от Петър I, a иначе сте прав за това, че дедите на руснаците са московците, докато руси, малоруси е изконно име на украинците.\nОтносно предположенията Ви за произхода на името славяни, Ганчо Ценов е ясен - в дрввността това не е било колективно име на много народи, а се явава новото име на гетите.\nИмената славени и гети означават едно и също на арийски - славни, възпети. Проверете сам какво е значението на gayate, giita, srava, slava на ведически санскрит.\nДеков 20 юли 2019 г., 23:04\nПоздравления, г-н Серафимов. Моите най-дълбоки уважения. Трудна, но важна и достойна мисия сте поел. Позволете ми да Ви попитам /ако сте проучили въпроса,защото сякаш е слабо застъпен в учебниците ни/ - какво се случва в и с отвъддунавските територии на България след завладяването ни от Византия? Доколкото знам, Византия не преминава Дунава,но там е съществувала българска администрация. Благодаря!


10 неща, които незабавно трябва да изхвърлите! | Az-jenata.bg\nЗащото вредят на здравето ви повече, отколкото си мислите\nВсеки ден в ежедневието си сме заобиколени от вредни предмети, без да си даваме сметка. Дори и да осъзнаваме вредите от тях, понякога е много трудно да ги изключим напълно от употреба.\nИ все пак, има някои неща, които спокойно можете да премахнете от живота и ежедневието си, за да сте по-здрави. Грабвайте кошчето и вижте какво да изхвърлите още днес!\n1. Стари пластмасови кутии за храна\nТе са удобни, защото носим в тях домашно приготвената си храна. Стъклените съдове са твърде тежки за носене извън дома, а и пластмасата е доста по-евтина.\nНо пластмасовите кутии, особено ако са употребявани многократно, са изключително вредни. Те съдържат канцерогенното съединение бисфенол А. При многократната употреба на пластмасата той насища съдържанието на кутията.\nАко поставяте гореща храна вътре, освобождаването на бисфенол А е още по-интензивно. Представете си как той се наслагва в храната, която поглъщате.\n2. Аерозоли за освежаване на въздуха\nАерозолите съдържат фталати, които се използват за ароматизиране на въздуха. Тези вещества се съдържат във всякакви спрейове и устройства, включващи се в електрическата инсталация и освобождаващи аромат във въздуха.\nФталатите имат вредно действие върху репродуктивната система и могат да влияят негативно на развитието, особено при малки деца.\n3 . Стари маратонки\nВсеки от нас има поне един чифт стари маратонки, които стоят в шкафа и чакат удобен момент за употреба. Обръщаме се към тях, когато ходим на фитнес, на разходка в планината или правим сутрешния си джогинг.\nНо амортизираните обувки вредят на правилната стойка, пречат на нормалната работа на мускулите, костите и сухожилията заради изкривената им форма. Затова ако забележите, че обувките ви вече са доста износени, по-добре ги сменете в името на здравето на цялото тяло.\n4. Четка за зъби с разрошени влакна\nСтарите четки за зъби са опасни за здравето, защото са носители на множество бактерии. Затова специалистите по дентално здраве подчертават колко е важна честата смяна на четката за зъби.\nЛесно можете да познаете, че е амортизирана – по разрошените влакна.\n5. Дрехи, които вече не носите\nПомислете си добре – за какво са ви тези дрехи? Всички имаме стари парцали в гардероба си от времето, когато сме били по-слаби и тайно се надяваме отново да се напъхаме в тези дрехи.\nОбратният вариант също важи – пазим дрехи с голям размер, ако случайно напълнеем и трябва да имаме нещо, което да облечем.\nИзхвърлете всички дрехи, които не носите, защото те носят психологически вреди на здравето ви. Пък и за да дойде нещо ново в живота ни трябва да се научим да се разделяме със старите си вещи. Така се прочиства и енергията ни като цяло.


Електрическият Mercedes-Benz SLS AMG – най-мощният и най-безшумният AMG\nЕкипът, работещ в Афалтербах знае как да направи марковия AMG Benz най-заплашително звучащата кола на планетата – особено когато става дума за звуците на 5,5-литровия V8 с двойно турбо и 6,2-литровия V8 с атмосферно пълнене. С представянето обаче на 2014 SLS AMG Electric Drive, Mercedes-Benz AMG показа първата наистина безшумна суперкола.\nНе само, че електрическият AMG е най-тихият модел от много време насам, но и най-мощният. Мощността на двигателя е 740 к.с. и 999 Нм максимален въртящ момент. Самата мощност се генерира от четирите електромотора, по един на всяко колело. Те могат да постигнат максимална индивидуална скорост на въртене от 13 000 оборота в минута. За да се компенсира по-голямото тегло са монтирани карбоново-керамични спирачни дискове с диаметър 402 мм отпред и 360 мм отзад. Новият електрически SLS ускорява от нула до 100 км/ч за 3,9 секунди при максимална скорост от 250 км/ч.\nАвтомобилът е снабден и със системата AMG Torque Dynamics, чрез която се разпределя индивидуално количество въртящ момент към всяко едно от четирите колела, което пък помага при извършването на различни маневри. Системата предлага три режима на работа – комфорт, спорт и спорт плюс.\nЕнергията се съхранява в 60 кВч литиево-йонна батерия с водно охлаждане, тежаща 548 км. Тя е дело на Mercedes AMG High Performance Powertrains, която се занимава с разработката и производството на системите KERS за отбора на Mercedes от Формула 1. Зареждането й в домашни условия трае 20 часа, но чрез станция за бързо зареждане отнема едва три часа.\nВъпреки че електрическият SLS ще бъде най-тихият AMG правен някога, той няма да бъде напълно безшумен. Автомобилните инженери са разработили специална система, акумулираща звук на бензиновия мотор през 11 колони.\nПървите доставки на Mercedes-Benz AMG SLS Electric Drive ще са от края на другата година. Началната пазарна цена на автомобила ще започне от 416 500 евро без ДДС в Германия.


Дини Морена F1 / Morena F1 /\nНов хибрид патладжан от Енза Заден. Великолепни плодове, впечатляващи както производителите, така и потребителите. Много приспособим сорт, подходящ за производство на закрито и открито. Изравнени плодове с класическа форма и наситено лилав цвят, изпъстрен с бели ивици.\nНовото поколение селекция на Енза Заден гарантира качествени плодове без бодли около дръжката, както и отличаващ вкус и презентация.\nТип Форма Цвят\nКонсистенция Големина Трайност Допълнителни\nЛилав с бели ивици\nВеликолепна презентация, без бодли около дръжката и отлични вкусови качества\nРазсадът е готов за приблизително 50-65 дни. Оптимална температура над 20 градуса.\nНа закрито 80 до 110 см между редовете и 50-60 см между растенията. Повеждат се 2 или 3 стъбла/растение със сезал, останалите се почистват на 1 листо и 1 плод. Гъстота 1,5-2,5 растения/кв.м, според броя стъбла.\nНа открито 75х50 см, 110х50 см, 140х50 см - до 3\nрастения/кв.м според ширината на междуредието.\n500с - (165.00лв)


Каква е връзката между котлите на твърдо гориво и евтиното отопление? – Недвижими имоти и интериорен дизайн\nОт хилядолетия хората използват дърва за огрев. Всъщност това е може би е и една от основните причини народите в северните райони на света да оцелеят и достигнат сегашната си степен на развитие. Но кой би се замислил за това в днешни дни? Дървата са отживелица. Та нали има климатици, конвекторни печки и дори „Топлофикация”? Защо собствениците на жилища да се притесняват за високите сметки за отопление?\nЗа съжаление нещата не са толкова прости. И ако в по-голямата си част Западна Европа е газифицирана, тук в България положението е малко по-различно. При нас липсва реална възможност за контролиране на отоплението в собствените ни жилища, а цената на природния газ (вече един от най-евтините източници на енергия, поне в САЩ) е абсурдно висока. Собствениците на апартаменти или поне тези с централни абонатни станции са обречени да бъдат зависими.\nДори и тези, които са решили да използват климатици за отопление на дома си през зимния сезон не са напълно независими от монополи. Ако „Топлофикация” (държавен монопол) определя цените за парното, то няколко (мисля, че бяха три) електро-разпределителни дружества си играят с цените на тока. Не случайно използвам думата играят, защото тези компании правят буквално каквото си поискат със сметките на потребителите.\nЗащо котлите на твърдо гориво са разумното решение?\nАко имате късмета да живеете в къща, то вие имате реален шанс да получите качеството и количеството отопление, което сами си изберате. Решението е много лесно – котел на твърдо гориво! Наистина това е сериозна инвестиция, ако я стравнявате с други опции като климатици или електрически печки. При по-обстоен анализ ще разберете, че ще един котел на твърдо гориво се изплаща някъде около десетата година от закупуването му. Но това е инвестиция в бъдещето, която си струва.\nПолзвате когато и колкото поискате топлина\nС котел на твърдо гориво в дома ви вие ще можете не само да отоплявате всички помощения, но също така ще подгрявате водата за различни битови нужди. Това ви прави абсолютно независими от монополистта на пазара – „Топлофикация”. Освен това, вие сами ще можете да определяте температурата на подгряване на водата и подаването на топлината по стаите на къщата ви.\nГъвкавост при избор на вид твърдо гориво\nМодерните котли за отопление ще ви изумят с разнообразието на гориво, което могат да използват. В зависимост от вашите предпочитания вие може да използвате въглища, дърва или пелети. Това ви дава допълнителна възможност да маневрирате на пазара за гориво и изберете най-качественото на приемлива за вас цена. Това ви открива още една възможност да спестите пари от сметката за отопление през зимния сезон. Няма да се притеснявате от цената на газта или пък дали електричеството по мрежата идва от евтиния АЕЦ „Козлодуй” или пък скъпите и пре-скъпи ВЕИ-та.\nЛетният сезон разкрива много добри възможности, за да си осигурите една топла и уютна зима с котел на твърдо гориво в къщата ви. Не пропускайте такава изгодна оферта за нищо на света! [ Източник – Термо Стропува ООД ]\nTags: Отопление, Полезно\nNext Кои са важните неща при избор на гориво за отопление?


Алеко Константинов, „Бай Ганьо“: „Бай Ганьо тръгна по Европа“\nПомогнаха на бай Ганя да смъкне от плещите си агарянския ямурлук, наметна си той една белгийска мантия – и всички рекоха, че бай Ганю е вече цял европеец.\n– Хайде всеки от нас да разкаже нещо за бай Ганя.\n– Хайде – извикяха всички.\n– Аз ще разкажа.\n– Чакайте, аз зная повече... – Не, аз, ти нищо не знаеш.\nДигна се, глъчкане. Най-сетне се съгласихме да почне Стати. И той почна.\nТренът ни влезе под огромния свод на пещенската гара. Ний с бай Ганя влязохме в бюфета. Като знаех, че тук ще се бавим цял час, аз преспокойно се разположих при една маса и си поръчах закуска и пиво. Наоколо ми свят - гъмжило! Па и хубав свят. Маджарите, знайте, не са ми твърде по сърце, ама, виж, маджарките – против тях нямам нищо. Залисан в шума, не забележих кога бай Ганьо изфирясал от ресторана заедно с дисагите си. Де бай Ганя? Чашата му празна. Огледах се наоколо, подирих с oчи из целия ресторан – няма го. Излязох вън – на перона, – бре тук бай Ганьо, там бай Ганьо – няма! Чудна работа! Помислих, че е отишъл във вагона да прегледа да не е отпънал някой килимчето му.\nВърнах се пак в ресторана. Има още половин час и повече до тръгването на трена. Пия си пиво и зяпам. Портиерът след всеки пет минути удря звънеца и равнодушно, с един ленив глас съобщава направлението на треновете: „хе-геш-фе-ке-те-хе-ги, киш-ке-реш, се-ге-дин, уй-ве-дек.“ Няколко англичани пътници го зяпнали в устата, а той, види се, навикнал на вниманието, което обръща със своеобразния си език, засмива се до уши и с още повисок и дрезгав глас продължава: „уй-ве-дек, киш-ке-реш, хе-геш-фе-ке-те-хе-ги“... – с натъртено ударение на всеки слог.\nОстанаха още десетина минути до тръгването на трена. Аз се разплатих, заплатих и бай Ганьовото пиво и излязох на перона с намерение да го потърся. В това време под свода на гарата влизаше медлено един трен и, представете си, в един от вагоните на този трен, увиснал до половина на прозореца, лъсна бай Ганьо не можах да дочуя по причина на шипенето на локомотива. Аз разбрах каква е работата. Като се спря тренът, той скочи на земята, притече се при мене и ми разказа с голям примес от енергични псувни, които, с позволението ви, няма да повтарям, следующето:\n– Остави се, брате, изпотрепах се от бяг...\n– Какъв бяг, бай Ганьо?\n– А бе какъв бяг! Ти нали беше се зазяпал там в гостилницата...\n– Е? – отвръщам аз.\n– Е? В туй време, разбираш ли, оня до вратата задрънка звънеца, па чух, че свирна машината, излизам – не можех да ти се обадя, – гледам, нашият трен потегли. Бре! Килимчето ми! Та като фукнах подир него, па бяг, па тичане – остави се! Хеле по едно време, гледам, поспря се, и аз – хоп! – та вътре. Един ми поизвика нещо сепнато - хекѐ-мекѐ – аз, знаеш, не си поплювам, пооблещих му се насреща, показах му килимчето, нейсе, разбран човек излезе. Позасмя се даже. Кой да знае, че ще се връщаме пак назад. Унгарска работа!\nАз, грешен човек, от душа се смях на бай Ганьовото приключение. Бедният! Тренът маневрирал да влезе в друга линия, а бай Ганьо тичал, горкият, цели три километра да го гони – зер килимчето му вътре!...\n– Ами ти, от бързане, забравил си да заплатиш бирата си, бай Ганьо.\n– Голяма работа! Те малко ли ни скубят – отговори бай Ганьо с един тон, нетърпящ възражение.\n– Имал си бол пари – платил си я. Я качвай се, качвяй се по-скоро да не припкаме пак подир машината – каза наставнически бай Ганьо.\nВлязохме във вагона. Бай Ганьо приклекна над дисагите си гърбом към мене, извади половин пита кашкавял, отряза си едно деликатно късче, отряза и един огромен резен хляб и почна дя мляска с един чудесен апетит, като издувяше със залъците си ту единия, ту другия образ и час по час опъваше шията си, за да може да преглътне сухия хлебец.\nНахрани се бай Ганю, пооригна се веднъж-дваж, изтърси трохите в шепата си, глътна и тях, измъмра под носа си: „Ех, да има сега иякой да ме почерпи едно винце“, седна насреща ми, засмя се добродушно и след като ме гледа умилно цяла минута, рече:\n– Твоя милост, ходил ли си, обикалял ли си тъй повечко свят?\n– Ходил съм, бай Ганьо, доста.\n– Ии, ами аз що свят съм изтръшнал! Ц... ц... ц... Ти остави Едрене, Цариград, ами във Влашко! Ти вярвяш ли? Туй Гюргево, Турну Магурели, Плоещ, Питещ, Бряила, Букурещ, Галац – чакай да не те слъжа, в Галац не помня бях ли, не бях ли – всички съм ги изредил.\nПътят ни до Виена мина еднообразно. Аз предлолих на бай Ганя една от книжките си, за да си съкрати времето с четене, но той любезно отклони предложението ми, защото бил чел доста на времето, и счете за по-практично да си дремне. Защо ще стои бадева буден; тьй и тъй е дал пари за железницата, поне да се наспи. И заспа. Заспа и захърка така, че не ти трябва да слушаш рева ня Атлаския лев.\n– Как ще им ги дадеш бе, братко, гюл е това – не е шега, миризма силна, – ще бръкне да извади някое шише – иди го гони сетне! Знам ги аз тях. Ти не ги гледай, че са такива м а з н и (бай Ганьо искаше да каже у ч т и в и, но тая дума е още нова в нашия лексикон, забрявя се), не гледай, че се увиват около тебе. Защо се увиват? Мигар доброто ти мислят? Айнц, цвай! Гут моргин, па все гледат да докопат нещо. Ако не – бакшиш! Аз защо пазя на излизане от хотела да се изнижамълчешката... Просеци! На тогоз крайцер, на оногоз крайцер – няма изкарване!\n– На касата ли? – извика той с тон, в който звучеше съжаление за моята наивност. – Чудни сте вий, учените? Ами, че ти отде знаеш какви са онези на касата? Прибере ти гюла завий си края нанякъде... Е, сетне? Какво правваш? Остави се! Видиш ли този пояс? – И бай Ганьо си повдигна широката жилетка. – Всичките мускали ще ги натъпча вътре. Истина, тежичко малко, ама сигур.\n– Къде да обядваме?\n– Долу, в ресторана.\n– Благодаря, не ми се яде! Твоя милост иди, хални си. Аз ще те почакам тука.\nУверен съм, че щом излязох из стаята, бай Ганю е отворил похлупците. Има си човекът закуска, защо ще си харчи парите за топло ядене – няма да умре от глад я!\nЗаведох бай Ганя в кантората на един български търговец и го оставих там, а сам се качих на трамвая и отидох в Шенбрун. Възлизах на арката, изглеждах Виена и околностите й, обикалях алеите, зоологическата градиня и зяпах цял час маймунките и надвечер се върнах в хотела. Бай Ганьо беше в стаята. Той искаше да прикрие занятието си, но не успя и аз забележих, че пришиваше един нов джеб на вътрешната страна на антерията си. Той, опитен човек, носеше си и лятно време антерийка под френските дрехи: „Зиме хляб носи, лете дрехи носи“ – казват старите хора; тъй прави и бай Ганьо.\n– Седнах да се позакърпя малко – каза той сконфузено.\n– Ти някакъв джеб си пришиваш, трябва да си ударил нещо от розовото масло – подзех аз шеговито.\n– Кой, аз? Янлъш си! Защо ми е тук джеб? Джебове мно-о-го, само пари да има. Няма джеб,няма нищо, ами беше се поразпрала малко дрешката ми, та турих едно парцалче... Ти де беше? На разходка ли? Добре си направил.\n– Ти не ходи ли, бай Ганьо, да се разходиш, да видиш Виена?\n– Какво ще й гледам на Виената, град като град: хора, къщи, салтанати. И дето отидеш, все гут моргин, все пари искат. Защо ще си даваме паричките на немците – и у нас има кой да ги яде...


Задържаха за постоянно убиецът и подпалвач от Здравец - Търговище ТВ\nПрестъплението, за което е привлечен 20-годишният Атанас, беше извършено на 14 срещу 15 октомври 2017 г. Спрямо него Окръжната прокуратура в Търговище е повдигнала и второ обвинение за умишлено убийство на друг възрастен човек от селото, извършено по идентичен начин.\nПрипомняме, че обвиняемият влязъл в дома на 85-годишния си съселянин Тодор И. с намерението да извърши кражба на машини и железни инструменти. По-късно го ограбил, убил и подпалил къщата му.\nПри разпитите Атанас разкрил, че месец по-рано с цел кражба на пари е проникнал в дома на друг свой възрастен съселянин и извършил престъпление по същия начин.\nОкръжната прокуратура в Търговище обедини двете досъдебни производства.


Начало Любопитно Разберете: умишлено ни подлудяват\nМислех си, че вече нищо не може да ме изненада, но идиотизмът около Истанбулската конвенция надхвърли всичко познато. Един мой студент преди време брилянтно преименува Патриотичния фронт на „Параноичен фронт“, но сега до тях се наредиха „автентично“ десни, та даже вкупом българските социалисти.\nПараноя – това е психическо разстройство. При него болният развива крайна подозрителност, която го кара да открива следи от заговор срещу ценната си персона в наглед безобидни неща. Някой го погледнал особено, после чул шушукане зад гърба си, а след това мистериозно му спрял за две минути интернетът. Страдащият от параноя обикновено не е глупав – в сюжетите, които въображението му изгражда, има логични вериги, но те са толкова дълги и малко вероятни, че в един момент го отпращаме към психиатър.\nДа, възможно е някой ден иранец или иракчанин от третия пол да изнасили някого (впрочем, кого точно изнасилва човек от третия пол – може би такъв от четвърти, от пети?). Но как точно Истанбулската конвенция ще предизвика това крайно невероятно събитие? И започват логически връзки – има в текста една тайна думичка, която злонамерен еврочиновник ще преобърне наопаки, после Сорос ще подкупи някой управник, който пък ще се окаже от третия пол… И ето как неусетно стигаме до училищната тоалетна.\nПроблемът с параноята, както знаем, е в това, че всеки разумен аргумент срещу уж ужасния заговор се превръща в елемент от Плана. Значи ако министри опитват да обяснят, че в Конвенцията няма нищо различно от казаното (сиреч, борба срещу насилието над жени), те автоматично стават брънка от заговора и колкото повече отричат, толкова повече се самоизобличават (и ако аз тук пиша този текст, непременно се каня да предложа брак на Доналд Туск). Затова болният няма защо да се убеждава рационално: успокояват го с лекарства или каквото там знае медицината.\nРаботата е в това, че днес обществата ни все повече се управляват посредством целенасочено масово влудяване; както военните разработват биологически оръжия, така в политиката явно имат на въоръжение психиатрични такива. И това отдавна – поне от лова на вещици насам. Днес обаче – след рухването на авторитетите на църква, интелектуалци, наука, държава – работата е наистина неудържима. Наричат го „фалшиви новини“, но може би трябва да преосмислим това понятие. Защото рядко става дума за фалшиви илюзии, фалшив оптимизъм, фалшив смисъл на живота. Не, заразяват ни със страхове, подозрения, истерии, омрази.\nВижте например как кафявите медии посрещат протестите срещу продажбата на Пирин на офшорна компания – хората били платени от конкуриращи швейцарски ски-предприятия. До десет хиляди човека само в София! Добре са се охарчили явно. Възможно ли е изобщо? Ами вероятността е може би с няколко милионни по-голяма от това да ни изнасили иранец от третия пол. Нали криминалните сериали са ни научили на тази желязна логика: гледай кой има полза. Имат ли полза швейцарците от това да няма втори лифт? Имат. Пари имат ли? Имат. Върви, че опровергавай.\n„Лудост за 7 милиона„\nАко продължа с психиатричните метафори, гражданите целенасочено се превръщат в социопати – агресивни, импулсивни, лишени от морална оценка и способност да разбират другия. Затова и така лесно се подменят обвиненията срещу онези, в чиито морални основания социопатът не може да вникне – ту им плаща Сорос, ту Юнкер, ту са комунисти, ту бизнесмени. Самото това прескачане на омразата от една на друга тема е част от медийното заболяване.\nПодобна социопатска реакция произведоха и около бежанската вълна. Такива фобии преживяхме навремето и при влизането в ЕС и в НАТО, а още по-преди – около „връщането“ на турските имена, когато Кърджалийски окръг аха да бъде окупиран от съседите. Но развитието на социалните мрежи направи технологията за поболяване на публиката далеч по-ефикасна. Ако получиш произвеждащо тревожност съобщение от близък, който вече е психясал, много вероятно е да психясаш и ти. Има един френски термин – „лудост за двама“. При нея става дума за психическо разстройство вътре в двойката, при което болестта на единия се усилва от тази на другия. При нас май ситуацията е „лудост за 7 милиона“.\nПростото обяснение на това, което става, е политическо. Обединени параноици опитаха бързо да отклонят вниманието от това, че бяха разкрити като лобисти на безработния Георгиус от Кипър. Мозъците на БСП пък май са опасно изложени на руските тролове. Въпросът е защо тази технология успява, защо ѝ се хващат иначе нормално изглеждащи, понякога дори образовани наши съграждани? Малко усилие трябва, за да прочетем споменатата Конвенция и да се убедим какво има и какво няма в нея; нищо не пречи да се информираме и за строителния балон в Банско, който очаквано се пукна – през последните десет години виждаме срив на цените на квадратен метър от 1300 на 350 евро; ако щете, отрезвяващ ефект би имало да се огледаме и да проверим дали наистина сме заляти от бежанци-нашественици, които са променили ДНК-то ни. Но като че ли нещо се е случило с обществото ни. Хората са се разбунтували не само срещу авторитетите, но и срещу самите факти. Гледайте си работата, ще мисля каквото ми е кеф!\nПроблемът, впрочем, не е само български. Току-що излезе изследване на фондация „Жан Жорес“ за вярата в конспиративни теории при една по-стара демокрация, каквато е тази във Франция. Резултатите потресоха изследователите. И допускам, че ако направим подобно изследване в България, ще се потресем и ние.\n55% от французите вярват, че Министерството на здравеопазването, в съучастие с фармакологичните компании, крие от гражданите истината за вредните последствия от ваксините. За 32% СПИН-ът е биологично оръжие, изплъзнало се от американските лаборатории. Една четвърт смятат, че тайни общества управляват планетата. Също толкова са убедени, че ни изпращат бежанците, за да бъде подменено населението на Европа. 20% вярват, че следите от самолетите са химикали, с които ни пръскат, за да намалят световното население. 18% са креационисти – тоест, отричат еволюцията и вярват, че Бог бил създал живите същества преди около 10 000 години. До 16% са намалели последователите на конспиративната теория, че американците не са стъпвали на Луната. И накрая – специалната награда за 9-те процента французи, които вярват, че Земята е плоска и че учените, които твърдят друго, ни лъжат и мамят.\nЩе кажете – наивни хора, трябва да бъдат образовани. Но работата е там, че информационната машина усилва тези потресаващи мнения. Медиите и особено дигиталните платформи печелят именно от това – от слухове, небивалици, яростни спорове. Дори когато разобличавате подобно твърдение, пак им правите трафик. Как се управлява общество, превърнато в лудница? – ще попита някой. Ами може би много лесно. Вероятно точно поради тази причина се извършва това подлудяване на гражданите – за да ги направят по-управляеми.\nНе знам дали в тази разпадаща се публичност „демокрация“ е дума, която все още има смисъл, но въпреки това ще упорствам. Главното при нея е доверието. Не абсолютно, безкритично, наивно, но все пак доверие, здравословно доверие. Онова доверие, което хората са имали помежду си хилядолетия наред и което им е помагало да оцелеят. Доверие в думите, във фактите, в първия план. Днес ние разобличаваме властта, тя разобличава гражданите, работниците подозират бизнесмените, пациентите не вярват на лекарите и накрая всички заедно подозират медиите. Така публичният живот се обезсмисля. Превръща се в подвеждащ декор. А от тук до диктатурата има само една стъпка. Е, тогава пък всички подозрения може би ще са се сбъднали и болният най-после ще намери покой.\nТагове: БългариязаговорИстанбулска конвенциямедиипаранояфалшиви новини\nБорисов заплаши с война, ако правителството му падне\nКапан ли е Истанбулската конвенция за Бойко Борисов?


Властта :: Депутатите събраха кворум от втория опит :: Monitor.bg\n09:23 10 Май 2019 725 Видяно 0 Споделяния Коментари\nДепутатите успяха да съберат кворум от втория опит. При първата регистрация за започване на заседанието на Народното събрание, депутатите бяха 115, с 6 по-малко от нужния кворум от 121 души.\nПоследва почивка около 10 минути, след което имаше повторно преброяване. Тогава народните представители успяха да съберат 121 човека, за да започнат заседанието. В момента парламентът обсъжда откриването на медицински факултет към университет "Проф. Асен Златаров" в Бургас, която е единствената точка за днес. По-късно от 11.00 часа трябва да продължат с парламентарен контрол.\nВ НС обаче са само представители от ГЕРБ, Обединени патриоти и Воля, депутатите от ДПС отсъстват заради Рамазан, а БСП вече няколко месеца бойкотира работата на парламента.\nВ началото на заседанието пък зам.-шефът на НС Емил Христов, който председателства в момента, прочете съобщение от военния министър Красимир Каракачанов. Трима военни ще бъдат пратени в Израел за международно състезание за снайперисти.\nПо темата: депутати кворум Народно събрание\nСлед година фабриките купуват ток от чужбина за часове (ОБНОВЕНА)\n08:38 10 Май 2019\n09:32 10 Май 2019\nЦентралната избирателна комисия и Съвета за електронни медии ще подпишат споразумение днес, съобщи БНТ.